hotchpotch/miracl-hf-unified huggingface dataset:
উদয় চোপড়া
উদয় চোপড়া (জন্ম: ৫ জানুয়ারি, ১৯৭৩)বলিউডের হিন্দি ছবির অভিনেতা, প্রযোজক ও সহকারী পরিচালক।
উদয় চোপড়া ১৯৭৩ সালের ৫ জানুয়ারি জন্মগ্রহণ করেন। তিনি ইয়াশ চোপড়ার ছেলে। তিনি এবং তার ভাই আদিত্য চোপড়া বাবার সাথে বিভিন্ন ছবিতে সহকারী পরিচালক হিসেবে কাজ করেছেন। নিজেদের ইয়াশ রাজ ফিল্ম ব্যানারে বিভিন্ন ছবিতে কাজ করেছেন তিনি। উদয়ের উচ্চতা পাঁচ ফুট ছয় ইঞ্চি।
১৯৯৪ সালে অক্ষয় কুমার, কাজল এবং সাইফ আলি খানের সঙ্গে "ইয়ে দিল্লাগি" ছবিতে অভিনয় করেন। এছাড়া তিনি জনপ্রিয় "মহাব্বতেন" ছবিতে অভিনয় করেন। ২০০৪ সালে ধুম এবং ২০০৬ এর সিক্যুয়াল ধুম টুতে অভিনয় করেন।
চামড়াঝোলা ব্যাঙ
চামড়াঝোলা ব্যাঙ (বৈজ্ঞানিক নাম: "Pterorana khare") () বা দেশি উড়ুক্কু ব্যাঙ Ranidae (রানিডি) গোত্র বা পরিবারের অন্তর্গত "Pterorana" (টোরোরানা) গণের একমাত্র প্রজাতি। ভারত ও বাংলাদেশ এদের আবাসস্থল। বিজ্ঞানী কিয়াসেতো এবং খের ১৯৮৬ সালে এই প্রজাতির প্রথম বর্ণনা করেন। সেজন্য ইংরেজিতে প্রজাতিটিকে কখনও কখনও Khare’s Stream Frog নামে ডাকা হয়। এর বৈজ্ঞানিক নামের প্রজাতি অংশটিও এসেছে খেরে'র নাম থেকে। অত্যন্ত দুর্লভ এ ব্যাঙের সংখ্যা ক্রমে আশঙ্কাজনক হারে কমে আসছে। সেকারণে আই. ইউ. সি. এন. এই প্রজাতিটিকে Vulnerable বা সংকটাপন্ন বলে ঘোষণা করেছে।
চামড়াঝোলা ব্যাঙ উত্তর-পূর্ব ভারতের নাগাল্যান্ড এবং আসামের নামেরি জাতীয় উদ্যান ও পেখুই বন্যপ্রাণী অভয়ারণ্যে দেখা গেছে। এছাড়া ১৯৯৭ সালে মণিপুরে ব্যাঙটি দেখতে পাওয়ার খবর জানা যায়, তবে তা অনিশ্চিত। নেপাল থেকে প্রজাতিটি বিলুপ্ত হয়ে গেছে। অতি সম্প্রতি বাংলাদেশের বান্দরবান জেলার রুমা উপজেলায় সমুদ্র সমতল থেকে প্রায় ৫০০ মিটার উচ্চতায় অবস্থিত প্রত্যন্ত রুমানা এলাকায় প্রজাতিটি আবিষ্কার করা হয়েছে।
বান্দরবানের পাহাড়ি বম সম্প্রদায়ের কাছে ব্যাঙটি ‘ভুন-দর’ নামে পরিচিত। যার বাংলা অর্থ "চামড়াঝোলা"। এর প্রধান বৈশিষ্ট্য দেহের দুই পাশের ঝোলানো চামড়া। লাফ দেওয়ার সময় এই চামড়া প্রসারিত করে, যাতে বাতাসে কিছুটা বেশি সময় ভেসে থাকতে পারে। সেকারণে এর ইংরেজি নাম হয়েছে "flying frog"। মাঝারি আকৃতির এই ব্যাঙের নাকের ডগা থেকে পায়ু পর্যন্ত দৈর্ঘ্য ৬৮ মিলিমিটার। দেহের ওপরের অংশ মেটে-সবুজ আর নিচের অংশ প্রায় সাদা।
চিরসবুজ বন ও পাহাড়ি ছড়ায় এদের পাওয়া যায়। ছড়াতেই প্রজনন ঘটে। পুরুষ ব্যাঙ ব্যাঙাচি রক্ষণাবেক্ষণ ও পাহারার ভার নেয়।
কুনো ব্যাঙ
কুনোব্যাঙ (বৈজ্ঞানিক নাম: "Bufo melanostictus", সম্প্রতি নামকরণ হয়েছে "Duttaphrynus melanostictus") () Bufonidae (বুফোনিডি) গোত্র বা পরিবারের অন্তর্গত "Bufo" (বুফো) গণের এক প্রজাতির অতি পরিচিত একটি ব্যাঙ। ভারত ও বাংলাদেশ ছাড়াও দক্ষিণ, পূর্ব এবং দক্ষিণ-পূর্ব এশিয়ার অধিকাংশ দেশে প্রজাতিটি দেখা যায়। বাড়ির আনাচেকানাচে সর্বত্রই এদের দেখা যায়।
কুনোব্যাং এমন একটি প্রাণী যা একটানা ছয় মাস ঘুমাতে পারে। এরা সাধারণত রাতের বেলা বের হয়। দিনের বেলা ঘরের কোনে অথবা দেয়ালের ফাঁকা জায়গা অথবা মাটির গর্তে বাস করে। তাই এদের কুনো ব্যাঙ বলা হয়। এরা মেরুদন্ডী প্রাণী। এরা সাধারণত পোকামাকড় খেয়ে জীবন ধারণ করে। এদের গায়ে আচিলের মত ছোট ছোট অনেক দাগ থাকে। এর সাহায্যে এদের সহজেই চেনা যায়। শীতকালে এরা শীত নিদ্রায় চলে যায়।ওজন কত?
নেপাল, বাংলাদেশ, ভারত, শ্রীলংকা, মায়ানমার, থাইল্যান্ড, লাওস, ভিয়েতনাম, কম্বোডিয়া এবং দক্ষিণ চীন, তাইওয়ান, হংকং, মালয়েশিয়া, সিঙ্গাপুর প্রভিতৃ পর্যন্ত বিস্তৃত।
বর্ষাকাল এদের প্রজনন কাল। যখন বৃষ্টি শুরু হয় তখন এরা তাদের সঙ্গিনীর খোঁজ শুরু করে। তারপর স্ত্রী ব্যাঙের সাথে পুরুষ ব্যাঙের সঙ্গম হয়। এদের বহি নিষেক ঘটে অর্থাৎ শুক্রানু ও ডিম্বানু দেহের বাহিরে মিলিত হয়। স্ত্রী ব্যাঙ প্রায় ৩০,০০০ ডিম্বানু ছাড়ে।
আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে।
শাহ-বুলবুল
শাহ-বুলবুল () এশিয়ার মধ্যম আকৃতির প্যারাডাইস বার্ড। এরা দেখতে অনেকটা বুলবুলির মত। কিন্তু এদের লম্বা লেজ দেখে এদের সহজেই চেনা যায়। পূর্ন বয়স্ক শাহ-বুলবুল ১৯-২০ সেমি লম্বা হয়। পূর্ন বয়স্ক পুরুষ রঙ পরিবর্তন করে সাদা রুপ ধারণ করে। মাথা থেকে গলার অংশটা তখন আরও নীলচে কালো দেখায়। অল্পবয়সী পুরুষরা হিংসুটে এবং ছোট কাঁটা তারা তাদের দ্বিতীয় বা তৃতীয় বছরে লম্বা পাগড়ি অর্জন করে। প্রাপ্তবয়স্ক পুরুষদের মূলত উজ্জ্বল উজ্জ্বল উজ্জ্বল বা প্রধানত সাদা কিছু নমুনা সাদা মধ্যে কিছু মাত্রার অন্তর্বর্তী প্রদর্শন লং টাইল্ড রেফস পাখি সাধারণত উইং ও লেজ পালকের উপর শাফট ছড়ায় থাকে, সাদা পাখিতে শাটার স্ট্রেস থাকে এবং মাঝে মাঝে উইং এবং পুচ্ছ পালকের প্রান্ত কালো হয় ১৯৬০এর দশকের প্রথম দিকে, ৬৮০ টি লম্বা-টেইল্ড পুরুষদের পরীক্ষা করা হয়েছিল যা ব্রিটিশ মিউজিয়াম অফ ন্যাচারাল হিস্ট্রি, শিকাগো নেচারাল হিস্ট্রি মিউজিয়াম, পিবিডি মিউজিয়াম, কার্নেগী যাদুঘর, আমেরিকান মিউজিয়াম অফ ন্যাচারাল হিস্ট্রি, মার্কিন যুক্তরাষ্ট্রের ন্যাশনাল মিউজিয়াম এবং রয়্যাল অন্টারিও মিউজিয়ামে রয়েছে। । নমুনা প্রায় সমগ্র প্রজাতির প্রজাতি থেকে এসেছিল, যদিও কিছু কিছু এলাকায় দুর্বলভাবে প্রতিনিধিত্ব ছিল। রাফসাস এবং সাদা প্লেমাম প্রকারের আপেক্ষিক ফ্রিকোয়েন্সি ভৌগোলিকভাবে পরিবর্তিত হয়। Rufous পাখি প্রজাতি 'পরিসীমা চরম দক্ষিণপূর্ব অংশ বিরল হয়। ভারতীয় অঞ্চলে এবং চীনে, কম পরিমাণে, অস্থিতিশীলভাবে নকশার মধ্যবর্তী স্থানে ঘটে থাকে। মাঝারি ধরনের প্রজাতির বাকি অংশ জুড়ে বিরল বা অনুপস্থিত। সাধারণভাবে, লং টাইল পুরুষদের [2]
পাঞ্জাব ও লেঙ্গে কিছু সাদা সঙ্গে প্রধানত rufous - তুর্কিস্তান, কাশ্মির, উত্তর ভারত, পাঞ্জাব, মহারাষ্ট্র, সিকিম এবং শ্রীলঙ্কাতে সংগৃহীত;
ইরান, আফগানিস্তান, বেলুচিস্তান, পাঞ্জাব, কাশ্মীর, উত্তর ও কেন্দ্রীয় ভারত, রাজস্থান, মহারাষ্ট্র, বিহার, নেপালের মধ্যে সংগৃহীত উইংসগুলির মধ্যে বেশ কিছু সাদা রঙের মূর্তি;
পাঞ্জাবের কিছু সাদা সঙ্গে প্রধানত rufous - পাঞ্জাব, উত্তর ও কেন্দ্রীয় ভারত, কলকাতা, শ্রীলঙ্কা এবং চীন মধ্যে উচ্চ Yangtze উপত্যকা সংগৃহীত;
প্রধানত পাখি এবং উইংস মধ্যে কিছু rufous সঙ্গে সাদা - কাশ্মীরে সংগৃহীত, মহারাষ্ট্র, সিচুয়ান এবং উত্তর চীন;
চীনে কিছু ফাটলসহ প্রধানত সাদা; মহারাষ্ট্র এবং ফুজৌতে সংগৃহীত;
পাঞ্জাব এবং চেন্নাইতে সংগৃহীত আংশিকভাবে রাফসাসের সঙ্গে মূলত সাদা;
রাফস থেকে সাদা প্লেমলে ভেজানো - উত্তর বিহারে সংগৃহীত।
উরন্ত অবস্থায় ফরিং, প্রজাপতি, মৌমাছি জাতীয় পোকামাকড় ধরার সময় সত্যিই সর্গের পাখির মত লাগে।
মাজহারুল হক
মাজহারুল হক (জন্ম: অজানা - মৃত্যু: ১৯৮৩) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
মাজহারুল হকের পৈতৃক বাড়ি রংপুর জেলার সদর উপজেলার মাহিগঞ্জে। তাঁর বাবার নাম আফসার আলী খান এবং মায়ের নাম খাদিজা বেগম। তাঁর স্ত্রীর নাম সাফিয়া বেগম। তাঁদের চার ছেলে ও দুই মেয়ে।
মাজহারুল হক চাকরি করতেন ইপিআরে। ১৯৭১ সালে কর্মরত ছিলেন রংপুর ইপিআর উইংয়ের (বর্তমানে ব্যাটালিয়ন) অধীনে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। পরে ৬ নম্বর সেক্টরের সাহেবগঞ্জ সাব-সেক্টরে যুদ্ধ করেন। নাগেশ্বরী, পাটেশ্বরীসহ আরও কয়েক স্থানে তিনি সাহসিকতার সঙ্গে যুদ্ধ করেন।
১৯৭১ সালের অক্টোবর মাসের শেষ দিক। সীমান্ত এলাকা থেকে একদল মুক্তিযোদ্ধা রাতের অন্ধকারে সমবেত হন রায়গঞ্জে। তাঁদের লক্ষ্য পাকিস্তান সেনাবাহিনীর প্রতিরক্ষা অবস্থানে আক্রমণ করা। তাঁরা দুটি দলে বিভক্ত। একটি দলের নেতৃত্বে মাজহারুল হক। তিনি সহযোদ্ধাদের নিয়ে একটি সেতুর পাশে অবস্থান নিয়ে অপেক্ষায় থাকেন পাকিস্তানি সেনাদের জন্য। অপর দল মূল আক্রমণকারী। মূল আক্রমণকারী দল রায়গঞ্জে অবস্থানরত পাকিস্তানি সেনাদের আক্রমণ করে। গোলাগুলি চলার একপর্যায়ে পাকিস্তানি সেনাবাহী একটি গাড়ি উপস্থিত হয় মাজহারুল হকের অবস্থানে। তখন তাঁরা ওই গাড়িতে আক্রমণ চালান। তাঁদের অস্ত্রের গুলি ও নিক্ষিপ্ত গ্রেনেডের আঘাতে গাড়ি ধ্বংস এবং বেশির ভাগ পাকিস্তানি সেনা হতাহত হয়। মাজহারুল হকদের এই আক্রমণ ছিল ভূরুঙ্গামারীতে চূড়ান্ত আক্রমণের প্রস্তুতির অংশ। কুড়িগ্রাম জেলার অন্তর্গত ভুরুঙ্গামারীর ওই ঘটনার পর ১১ নভেম্বর রাতে তাঁরা ভূরুঙ্গামারীর এক দিক খোলা রেখে তিন দিক দিয়ে একযোগে আক্রমণ চালান। তাঁদের তীব্র আক্রমণে পাকিস্তানি সেনারা দিশেহারা হয়ে পড়ে। ১২ নভেম্বর সকাল আনুমানিক আটটায় মিত্র বাহিনীর বিমান ভুরুঙ্গামারীর পাশে পাটেশ্বরী রেলস্টেশনের পাকিস্তানি প্রতিরক্ষায় বিমান হামলা চালায়। ধ্বংস হয়ে যায় সেনাবাহিনীর পাটেশ্বরীর প্রতিরক্ষা। ক্ষতিগ্রস্ত হয় রেলস্টেশন। হতাহত হয় অনেক শত্রুসেনা। পাটেশ্বরী থেকে পাকিস্তানি সেনারা পিছু হটতে শুরু করে। তখন মাজহারুল হক তাঁর দল নিয়ে তাদের ধাওয়া করেন। জীবিত সেনারা পালিয়ে যায় ভুরঙ্গামারী সদরে। মুক্তিযোদ্ধারা ভুরুঙ্গামারীর পূর্বদিকে অবস্থান নিয়ে পাকিস্তানিদের ওপর প্রচণ্ড আক্রমণ চালান। মাজহারুল হকও তাঁর দল নিয়ে আক্রমণ করেন। ১৩ নভেম্বর সারা দিন সেখানে যুদ্ধ হয়। সন্ধ্যার পর রাতেও দুই পক্ষে গোলাগুলি চলে। শেষ রাতে পাকিস্তানিদের দিক থেকে গোলাগুলি স্তিমিত হয়ে যায়। ১৪ নভেম্বর ভোরে মুক্তিযোদ্ধারা ‘জয় বাংলা’ স্লোগান দিয়ে ভুরুঙ্গামারীতে ঢুকে পড়েন। তখন পাকিস্তানি সেনা ও তাদের সহযোগী বিপুলসংখ্যক ইপিসিএএফ গুলি শেষ হয়ে যাওয়ায় পালিয়ে যাচ্ছিল। মুক্তিযোদ্ধারা তাদের ঘেরাও করেন। তারা আত্মসমর্পণ করে। এরপর মাজহারুল হকসহ মুক্তিযোদ্ধারা এগিয়ে যান জয়মনিরহাটের দিকে। তাঁদের আক্রমণে এখানে থাকা পাকিস্তানি সেনারা রায়গঞ্জে পালিয়ে যায়। ১৬ নভেম্বর থেকে মুক্তিযোদ্ধারা রায়গঞ্জে আক্রমণ শুরু করেন। দুই দিন একটানা যুদ্ধের পরও পাকিস্তানিরা মাটি কামড়ে পড়ে থাকে। এ অবস্থায় মুক্তিযোদ্ধারা ১৯ নভেম্বর ফুলকুমার নদ অতিক্রম করে তিন দিক দিয়ে প্রচণ্ড আক্রমণ চালান। দুই পক্ষে তুমুল যুদ্ধের পর শেষ রাতে পাকিস্তানি সেনাদের দিক থেকে গুলি বন্ধ হয়ে যায়। সকালে সূর্য ওঠার সঙ্গে সঙ্গে মাজহারুল হকসহ মুক্তিযোদ্ধারা ঢুকে পড়েন রায়গঞ্জে। মুক্ত হয় গোটা ভুরুঙ্গামারী।
মাগুয়ারি মানিকজোড়
মাগুয়ারি মানিকজোড় (বৈজ্ঞানিক নাম: "Ciconia maguari") () বা সাদাঠুঁটি মানিকজোড় Ciconiidae (সাইকোনিডি) গোত্র বা পরিবারের অন্তর্গত "Ciconia" (সাইকোনিয়া) গণের অন্তর্গত এক প্রজাতির বৃহদাকৃতির জলচর পাখি। পাখিটি উত্তর ও মধ্য দক্ষিণ আমেরিকা জুড়ে বিস্তৃত। সারা পৃথিবীতে এক বিশাল এলাকা জুড়ে এদের আবাস, প্রায় ৫২ লাখ বর্গ কিলোমিটার। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে। প্রজাতিটি স্বভাবে পরিযায়ী এবং কোন উপপ্রজাতি নেই।
দক্ষিণ আমেরিকার আর্জেন্টিনা, বলিভিয়া, ব্রাজিল, কলম্বিয়া, ফরাসি গায়ানা, গায়ানা, সুরিনাম, প্যারাগুয়ে, উরুগুয়ে ও ভেনিজুয়েলায় এরা আবাসিক পাখি। ত্রিনিদাদ, চিলি, ফকল্যান্ড দ্বীপপুঞ্জ এবং সম্ভবত পেরুতে এরা অনিয়মিত।
মাগুয়ারি মানিকজোড় আকারে বেশ বড়সড় পাখি। এর দৈর্ঘ্য কমবেশি ৯৭-১২০ সেন্টিমিটার, ডানার বিস্তার ১৬০-১৮০ সেন্টিমিটার এবং ওজন ৩.৪-৪.৫৪ কেজি। স্ত্রী ও পুরুষ পাখির মধ্যে কোন যৌন দ্বিরূপতা নেই। তবে পুরুষ পাখি গড়ে স্ত্রী পাখির থেকে একটু বড়। প্রাপ্তবয়স্ক পাখির কাঁধ-ঢাকনি ও ডানা কালো। পালকে মেলানিন থাকার কারণে পালক কালো দেখায়। গলা, পিঠ, ডানা-ঢাকনি, দেহতল, লেজ ও লেজ-ঢাকনি সাদা। মুখের পালকহীন চামড়া টকটকে লাল। লম্বা পা টকটকে লাল রঙের। চোখ খড় হলুদ। লম্বা সোজা ঠোঁটের গোড়া ধূসর। ঠোঁটের আগা লালচে।
মাগুয়ারি মানিকজোড় ঘাসক্ষেত, জলাভূমি, পতিত জমি এবং ডোবাময় মাঠে বিচরণ করে। শুষ্ক এলাকায়ও দেখা যায়। সচরাচর একা, জোড়ায় কিংবা বিশাল ঝাঁকে থাকে। খাবারের সন্ধানে খুব ভোরে জলাভূমিতে নামে। হেঁটে হেঁটে ভেজা ঘাস ও জলাভূমিতে ঠোঁট ঢুকিয়ে এরা খাবার খুঁজে বেড়ায়। খাদ্যাভ্যাসের দিক থেকে এরা মাংসাশী পাখি। এদের খাদ্যতালিকায় রয়েছে পোকামাকড়, শামুক, ব্যাঙ, ছোট সরীসৃপ, ছোট স্তন্যপায়ী ও মাছ। ধীরে ধীরে ডানা মেলে এরা উড়ে চলে। হালকা বাতাসে ভেসে থাকে। আশ্রয়ের জন্য এরা একটিমাত্র গাছকে বেছে নেয়। কোন ব্যাঘাত না ঘটলে ঐ গাছে এরা রাতের পর রাত আশ্রয় নেয়। শীতে সচরাচর নীরব থাকে। তবে প্রজনন মৌসুমে ঠোঁট দিয়ে ঠক-ঠক আওয়াজ তোলে।
প্রজনন মৌসুমে এরা লোকালয়ের উঁচু দালান, ঘরবাড়ি, খাড়া বাঁধ কিংবা উঁচু গাছে ডালপালা দিয়ে বড় মাচার মত আগোছালো বাসা বানায়। এরা কলোনি করে বাসা করে। স্ত্রী ও পুরুষ দু'জনে মিলেই বাসা করে। বাসা বানাতে ৫-১৫ দিন সময় লাগে। বাসা বানানো শেষে ডিম পাড়ে। ডিমগুলো সংখ্যায় ২-৫টি এবং সাদা রঙের। ৩০ দিনে ডিম ফুটে ছানা বের হয়।
বিশ্বের সকল সার্বভৌম রাষ্ট্রের পতাকা
এই পাতায় বিশ্বের সকল স্বাধীন রাষ্ট্রের পতাকার ছবি যুক্ত করা হয়েছে। পতাকাগুলো সংশ্লিষ্ট রাষ্ট্রের নামের বাংলা বানানের ক্রমানুসারে সাজানো আছে।
উদয়ী মানিকজোড়
উদয়ী মানিকজোড় (বৈজ্ঞানিক নাম: "Ciconia boyciana") () Ciconiidae (সাইকোনিডি) গোত্র বা পরিবারের অন্তর্গত "Ciconia" (সাইকোনিয়া) গণের অন্তর্গত এক প্রজাতির বৃহদাকৃতির জলচর পাখি। উদয়ী মানিকজোড়ের বৈজ্ঞানিক নামের অর্থ "বয়েসের মানিকজোড়" (লাতিন: "ciconia" = মানিকজোড়, "boyciana" = বয়েসেরর, রবার্ট হেনরি বয়েসের নামানুসারে)। পাখিটি প্রায় সমগ্র পূর্ব এশিয়া জুড়ে বিস্তৃত। সারা পৃথিবীতে এক বিশাল এলাকা জুড়ে এদের আবাস, প্রায় ৪ লাখ ৭৫ হাজার বর্গ কিলোমিটার। বিগত কয়েক দশক ধরে এদের সংখ্যা আশঙ্কাজনক হারে কমে যাচ্ছে। সেকারণে আই. ইউ. সি. এন. এই প্রজাতিটিকে Endangered বা বিপন্ন বলে ঘোষণা করেছে। প্রজাতিটি স্বভাবে পরিযায়ী এবং কোন উপপ্রজাতি নেই। সারা পৃথিবীতে উদয়ী মানিকজোড়ের সংখ্যা আনুমানিক ১০০০-২৪৯৯টি।
উদয়ী মানিকজোড়ের প্রজননস্থল এবং স্থায়ী আবাস চীন ও রাশিয়ার পূর্ববর্তী সীমান্ত। এছাড়া সম্প্রতি সীমান্তের দক্ষিণে হাইলংজিয়াং প্রদেশে এদের বংশবিস্তার করার খবর পাওয়া গেছে। গ্রীষ্মকালে পূর্ব মঙ্গোলিয়ায় এদের অনিয়মিত হিসেবে দেখা যায়। শীতকাল এদের প্রধান পরিযানস্থল তাইওয়ান ও হংকং পর্যন্ত সমগ্র ইয়াংজি বেসিন। খুব অল্প সংখ্যায় এদেরকে জাপান, ফিলিপাইন, দক্ষিণ কোরিয়া এবং উত্তর কোরিয়ায় দেখা যায়। ২০০৭ সালের মে মাসে জাপানে প্রায় ৪০ বছর পর বন্য পরিবেশে একজোড়া উদয়ী মানিকজোড়ের ডিম ফুটে ছানা বের হয়। ভারত, বাংলাদেশ, মায়ানমার ও নেপালে উদয়ী মানিকজোড় শীতকালীন পরিযায়ী হিসেবে আসে বলে বিভিন্ন বই-পুস্তকে দাবি করা হলেও এ বিষয়ে সুনির্দিষ্ট কোন প্রমাণ পাওয়া যায় নি। এমনকি পুরো দক্ষিণ এশিয়ায় পাখিটি কখনও দেখা গেছে এমন কোন প্রমাণ পাওয়া যায় নি।
উদয়ী মানিকজোড় আকারে বেশ বড়সড় পাখি। দৈহিক গঠনের দিক থেকে এর সাথে ধলা মানিকজোড়ের বেশ মিল। সেকারণে এক সময় প্রজাতিটিকে ধলা মানিকজোড়ের একটি উপপ্রজাতি হিসেবে গণ্য করা হত। ধলা মানিকজোড়ের তুলনায় এটি আকারে বেশ বড়। এর দৈর্ঘ্য কমবেশি ১১০-১৫০ সেন্টিমিটার, ডানার বিস্তার ৭.৩ ফুট এবং ওজন ২.৮-৫.৯ কেজি। স্ত্রী ও পুরুষ পাখির মধ্যে কোন যৌন দ্বিরূপতা নেই। তবে পুরুষ পাখি গড়ে স্ত্রী পাখির থেকে একটু বড়। প্রাপ্তবয়স্ক পাখির কাঁধ-ঢাকনি ও ডানা কালো। পালকে মেলানিন থাকার কারণে পালক কালো দেখায়। গলা, পিঠ, ডানা-ঢাকনি, দেহতল, লেজ ও লেজ-ঢাকনি সাদা। অন্যসব মানিকজোড়ের মত মুখে পালকহীন চামড়া নেই। চোখের কোলের চামড়া লাল। এছাড়া ঠোঁটের নিচের চামড়া পালকহীন ও গোলাপি। লম্বা পা টকটকে লাল রঙের। চোখ খড় হলুদ। লম্বা সোজা ঠোঁটের গোড়ায় হালকা লালচে ভাব থাকে। ঠোঁট স্লেট ধূসর। অপ্রাপ্তবয়স্ক মানিকজোড়ের ঠোঁট কমলা।
উদয়ী মানিকজোড় ঘাসক্ষেত, জলাভূমি, পতিত জমি এবং ডোবাময় মাঠে বিচরণ করে। শুষ্ক এলাকায়ও দেখা যায়। সচরাচর একা, জোড়ায় ছোট ঝাঁকে থাকে। খাবারের সন্ধানে খুব ভোরে জলাভূমিতে নামে। হেঁটে হেঁটে ভেজা ঘাস ও জলাভূমিতে ঠোঁট ঢুকিয়ে এরা খাবার খুঁজে বেড়ায়। খাদ্যাভ্যাসের দিক থেকে এরা মাংসাশী পাখি। এদের খাদ্যতালিকায় রয়েছে পোকামাকড়, শামুক, ব্যাঙ, ছোট সরীসৃপ, ছোট স্তন্যপায়ী ও মাছ। ধীরে ধীরে ডানা মেলে এরা উড়ে চলে। হালকা বাতাসে ভেসে থাকে। আশ্রয়ের জন্য এরা একটিমাত্র গাছকে বেছে নেয়। কোন ব্যাঘাত না ঘটলে ঐ গাছে এরা রাতের পর রাত আশ্রয় নেয়। শীতে সচরাচর নীরব থাকে। তবে প্রজনন মৌসুমে ঠোঁট দিয়ে ঠক-ঠক আওয়াজ তোলে।
প্রজনন মৌসুমে এরা লোকালয়ের উঁচু দালান, ঘরবাড়ি, খাড়া বাঁধ কিংবা উঁচু গাছে ডালপালা দিয়ে বড় মাচার মত আগোছালো বাসা বানায়। স্ত্রী ও পুরুষ দু'জনে মিলেই বাসা করে। বাসা বানাতে ৫-১৫ দিন সময় লাগে। বাসা বানানো শেষে ডিম পাড়ে। ডিমগুলো সংখ্যায় ২-৬টি এবং সাদা রঙের। ৩০ দিনে ডিম ফুটে ছানা বের হয়।
ইভান তুর্গেনেভ
ইভান সের্গেইয়েভিচ তুর্গ্যেনেভ (নভেম্বর ৯, ১৮১৮-সেপ্টেম্বর ৩, ১৮৮৩) () একজন বিখ্যাত রুশ ছোটগল্পকার, নাট্যকার এবং ঔপন্যাসিক। ১৮৫২ সালে প্রকাশিত তাঁর ছোটগল্পের সংকলন "আ স্পোর্টসম্যানস স্কেচেস"-কে রুশ বাস্তববাদী সাহিত্যে এক অন্যতম মাইলফলক হিসেবে গণ্য করা হয়। ১৮৬২-তে প্রকাশিত তাঁর কালজয়ী উপন্যাস "ফাদার্স অ্যান্ড সানস" উনিশ শতকের অন্যতম শ্রেষ্ঠ সাহিত্যকর্ম হিসেবে গণ্য করা হয়।
রামোন ম্যাগসেসে
রামোন ডেল ফিরো ম্যাগসেসে (জন্ম: ৩১ আগস্ট, ১৯০৭ - মৃত্যু: ১৭ মার্চ, ১৯৫৭) জাম্বালেসের ইবা এলাকায় জন্মগ্রহণকারী ফিলিপাইন প্রজাতন্ত্রের ৭ম রাষ্ট্রপতি ছিলেন। রাষ্ট্রপতি হিসেবে দায়িত্ব পালনরত অবস্থায় ১৯৫৭ সালে সেবুতে ডগলাস সি-৪৭ এর বিমান দূর্ঘটনায় মৃত্যুমুখে পতিত হন। মোটরগাড়ী শিল্পের প্রকৌশলী হিসেবে কাজ করেন। প্রশান্ত মহাসাগরীয় যুদ্ধে গেরিলা নেতা হিসেবে সাফল্য অর্জন করায় পরবর্তীকালে জাম্বালেস প্রদেশের সামরিক গভর্নর হিসেবে নিযুক্ত হন। এরপর লিবারেল পার্টির পক্ষ অবলম্বন করে দুই মেয়াদে জাম্বালেসের কংগ্রেসম্যানের দায়িত্ব পালন করেন। রাষ্ট্রপতি এলপিডো কুইরিনো তাঁকে প্রতিরক্ষামন্ত্রী হিসেবে নিযুক্ত করেন। ন্যাশিওনালিস্তা পার্টির পক্ষ হয়ে রাষ্ট্রপতি নির্বাচিত হন রামোন ম্যাগসেসে। তিনি ছিলেন বিংশ শতকে জন্মগ্রহণকারী প্রথম ফিলিপিনো রাষ্ট্রপতি।
রামোন ডেল ফিরো ম্যাগসেসে ৩১ আগস্ট, ১৯০৭ সালে জাম্বালেস প্রদেশের রাজধানী আইবাতে জন্মগ্রহণ করেন। তাঁর বাবা "এক্সকুইল ম্যাগসেসে" পেশায় ছিলেন কামার এবং মা "পারফেক্টা ডেল ফিরো" ছিলেন বিদ্যালয়ের শিক্ষিকা। স্যান নার্সিকোর জাম্বালেস একাডেমিতে উচ্চ বিদ্যালয়ের শিক্ষাক্রম সম্পন্ন করেন। পরবর্তীকালে ১৯২৭ সালে তিনি ফিলিপাইন বিশ্ববিদ্যালয়ের প্রাক-প্রকৌশল পাঠ্যক্রমে ভর্তি হন। নিজ গাড়ীর ড্রাইভার হিসেবে কাজ করে প্রকৌশল শিক্ষা সম্পন্ন করেন। এরপর ১৯২৮-১৯৩২ সাল পর্যন্ত জোস রিজাল বিশ্ববিদ্যালয়ের নিয়ন্ত্রণাধীন জোস রিজাল কলেজে বাণিজ্যে ডিগ্রী লাভ করেন। শিক্ষাজীবন সমাপণান্তে একটি বাস কোম্পানীতে প্রকৌশলী হিসেবে এবং একটি দোকানে সুপারিনটেনডেন্ট হিসেবে কাজ করেছেন।
দ্বিতীয় বিশ্বযুদ্ধ ছড়িয়ে পড়লে ম্যাগসেসে ফিলিপাইন সেনাবাহিনীর ৩১তম পদাতিক বাহিনীতে যোগদান করেন। ১৯৪২ সালে বাটান অঞ্চল জাপানী বাহিনী অধিগ্রহণ করে। সেখানে ম্যাগসেসে পলায়ন করে পাহাড়ে আশ্রয় নেন। জাপানী বাহিনীর হাত থেকে কমপক্ষে চারবার গ্রেফতার এড়ান তিনি। ওয়েস্টার্ন লুজান গেরিলা বাহিনী গঠন করে ৫ এপ্রিল ১৯৪২ সালে ক্যাপ্টেন হিসেবে কমিশন্ডপ্রাপ্ত হন। তিন বছর তিনি কর্নেল মেরিলের নিয়ন্ত্রণাধীন খ্যাতনামা গেরিলা দল জাম্বালেসের স্যান মার্সেলিনোর সয়াং এলাকায় যুদ্ধ পরিচালনা করেন। সেখানে তার কোডনেম "চো" হিসেবে প্রথমত সাপ্লাই অফিসার এবং পরবর্তীকালে কমান্ডাররূপে ১০,০০০ গেরিলার এক শক্তিশালী বাহিনীর দায়িত্ব পান। জাম্বালেস উপকূলকে নিয়ন্ত্রণে রাখতে সচেষ্ট হন এবং আমেরিকান বাহিনী আসার পর ফিলিপাইন কমনওয়েলথ ট্রুপসের সাথে ২৯ জানুয়ারি, ১৯৪৫ সালে একযোগে কাজ করেন।
১৯৩২ সালে লুজ ম্যাগসেসেকে (বিবাহ-পূর্ব বেনজন) বিয়ে করেন। তাঁদের তিন সন্তান রয়েছে - টেরেসিতা বেনজন-ম্যাগসেসে (জন্ম: ২৯৩৪), মিলাগ্রোস মিলা বেনজন-ম্যাগসেসে (জন্ম: ১৯৩৬) এবং রামোন জান বেনজন-ম্যাগসেসে, জুনিয়র (জন্ম: ১৯৩৮)।
ম্যাগসেসের বংশধরদের বেশ কয়েকজন আত্মীয়-পরিজন পরবর্তীকালে নিজ গুণে গুরুত্বপূর্ণ ব্যক্তিত্বে পরিণত হয়েছিলেন -
ওবায়দুল কাদের
ওবায়দুল কাদের (জন্মঃ ১ জনুয়ারি ১৯৫০) হলেন বাংলাদেশের একজন রাজনীতিবিদ, আওয়ামী লীগের সাধারণ সম্পাদক এবং গণপ্রজাতন্ত্রী বাংলাদেশ সরকারের একজন মন্ত্রী। তাঁর অন্যান্য পরিচয়ের মধ্যে রয়েছে তিনি একজন সাংবাদিক এবং লেখক।
১৯৫০ সালের ১ জানুয়ারি, নোয়াখালী জেলার কোম্পানীগঞ্জ থানার বড় রাজাপুর গ্রামে জন্ম গ্রহণ করেন ওবায়দুল কাদের। বাবা মোশারফ হোসেন সরকারি চাকুরি ছেড়ে দিয়ে জনশিক্ষা স্বার্থে উচ্চ বিদ্যালয়ের শিক্ষক। ওবায়দুল কাদের বসুরহাট সরকারি এএইচসি উচ্চ বিদ্যালয় থেকে প্রথম বিভাগে এসএসসি ও নোয়াখালী সরকারি কলেজ থেকে মেধা তালিকায় স্থান নিয়ে এইচএসসি পাশ করেন। অতঃপর তিনি ঢাকা বিশ্ববিদ্যালয় থেকে রাষ্ট্রবিজ্ঞানে অনার্সসহ স্নাতক ডিগ্রী লাভ করেন।
তিনি কলেজ জীবন থেকে ছাত্র রাজনীতি শুরু করেন। ১৯৬৬ সালে ৬ দফা আন্দোলন এবং ১৯৬৯ সালে গণআন্দোলন ও ছাত্রদের ১১ দফা আন্দোলনে সক্রিয় ভূমিকা পালন করেন। তিনি ১৯৭১ সালে মহান মুক্তিযুদ্ধে অংশ নেন এবং কোম্পানীগঞ্জ থানা মুজিব বাহিনীর (বিএলএফ) অধিনায়ক ছিলেন। রাজনৈতিক জীবনের বিভিন্ন সময়ে একাধিকবার কারা বরণ করেন। ১৯৭৫ এর পর এক নাগাড়ে দীর্ঘ আড়াই বছর কারাগারে ছিলেন। কারাগারে থাকা অবস্থায় তিনি বাংলাদেশ ছাত্রলীগ কেন্দ্রীয় কমিটির সভাপতি নির্বাচিত হন এবং পরপর দুইবার ছাত্রলীগের সভাপতি ছিলেন।
তিনি দীর্ঘদিন ধরে সাংবাদিকতা ও লেখালেখির সাথে সম্পৃক্ত থাকেন। দৈনিক বাংলার বাণী পত্রিকার সহকারী সম্পাদক হিসাবে দীর্ঘদিন কাজ করেছেন। রচনা করেছেন আটটি গ্রন্থ। গ্রন্থগুলি হলো :
ওবায়দুল কাদের ১২ জুন ১৯৯৬ এর জাতীয় সংসদ নির্বাচনে বাংলাদেশ আওয়ামী লীগের মনোনীত প্রার্থী হিসেবে নোয়াখালী-৫ আসন থেকে জাতীয় সংসদ সদস্য নির্বাচিত হন এবং ২৩ জুন সংসদ সদস্য হিসেবে শপথ গ্রহণ করেন এবং একই দিনে যুব ক্রীড়া ও সংস্কৃতি বিষয়ক মন্ত্রণালয়ের দায়িত্বপ্রাপ্ত হন। তিনি ২০০১ সালের ১৫ জুলাই পর্যন্ত প্রতিমন্ত্রীর দায়িত্ব পালন করেন। ২০০২ সালের ত্রি-বার্ষিক সম্মেলন থেকে ২০০৯-এর সম্মেলন পর্যন্ত তিনি বাংলাদেশ আওয়ামী লীগের প্রথম যুগ্ম-সাধারণ সম্পাদকের দায়িত্বপ্রাপ্ত ছিলেন। ১/১১ পরবর্তী তত্ত্বাবধায়ক সরকার আমলে তিনি ২০০৭ সালের ৯ মার্চ জরুরি বিধিতে গ্রেফতার হয়ে ১৭ মাস ২৬ দিন কারাবরণ করেন। ২০০৮ সালের ৫ সেপ্টেম্বর তিনি জামিনে মুক্ত হন। কারাগারে থাকাকালে কারাজীবনের বর্ণনা দিয়ে “অনুস্মৃতি : যে কথা বলা হয়নি” লেখেন। তিনি ২০০৮ সালের ২৯ ডিসেম্বর পুনরায় দ্বিতীয়বারের মত নোয়াখালী-৫ আসন থেকে সংসদ সদস্য নির্বাচিত হন এবং তথ্য মন্ত্রণালয় সংক্রান্ত সংসদীয় স্থায়ী কমিটির সভাপতি হিসেবে নিয়োগপ্রাপ্ত হন। ২০০৯ সালে বাংলাদেশ আওয়ামী লীগের ত্রি-বার্ষিক সম্মেলনে তিনি দলের প্রেসিডিয়াম সদস্য নির্বাচিত হন। ২০১৬ সালের ২৩ অক্টোবর বাংলাদেশ আওয়ামী লীগের ২০ তম জাতীয় সম্মেলনে তিনি ২০১৬-২০১৯ মেয়াদে দলের সাধারণ সম্পাদক নির্বাচিত হন।
২০১৫ সালের ২৮ নভেম্বর বঙ্গভবনে মহাজোট সরকারের মন্ত্রী হিসেবে শপথ গ্রহণ করেন। বর্তমানে (২০১২- অদ্যবধি) তিনি সড়ক পরিবহন ও সেতু মন্ত্রণালয়ের দায়িত্বপ্রাপ্ত মন্ত্রী। তিনি কিছুদিনের জন্য রেলমন্ত্রণালয়ের দায়িত্বও পালন করেন। আওয়ামীলীগ এর ২০তম জাতীয় সম্মেলন এ তিনি সাধারণ সম্পাদক এর দায়িত্বে নির্বাচিত হয়েছেন।
মিখাইল শলোখভ
মিখাইল আলেক্সান্দ্রোভিচ শলোখভ () (মে ২৪, ১৯০৫-ফেব্রুয়ারি ২১, ১৯৮৪) নোবেলজয়ী সোভিয়েত ঔপন্যাসিক। যুদ্ধের বিপক্ষে আর শান্তির সপক্ষে তিনি সর্বদাই সোচ্চার ছিলেন। ১৯৬৫ সালে তিনি সাহিত্যে নোবেল পুরস্কার লাভ করেন। সৌরজগতে গ্রহাণুপুঞ্জের একটি গ্রহাণুর নামকরণ করা হয়েছে তাঁর সম্মানে, ২৪৪৮ শলোখভ।
মিখাইল শলোখভের জন্ম ডন নদীর তীরে, ভেশেনস্কায়ায়, ১৯০৫ সালে। মাত্র ১২ বছর বয়সে ১৯১৭ সালে তিনি প্রত্যক্ষ করেন রুশ বিপ্লবের ভয়াবহতা। ১৯১৯ সালে ভেশেনস্কায়া অঞ্চলে এক প্রতিবিপ্লবী অভ্যূথ্থানের প্রত্যক্ষদর্শী হতে হয়েছিল শলোখভকে। সে অঞ্চলের কসাকরা তখন বলশেভিক আর কর্নিলভ নামে দু'ভাগে বিভক্ত হয়ে এক রক্তক্ষয়ী গৃহযুদ্ধে অবতীর্ণ হয়।
শলোখভের লেখালেখি শুরু হয় ১৯২৩ সালে, মাত্র আঠারো বছর বয়সে। একটি যুব সংবাদপত্রে তাঁর লেখা ছাপা হয়। তার তিন বছর পর তাঁর প্রথম বই "টেলস ফ্রম দ্য ডন" প্রকাশিত হয়।
ফ্রেদেরিক জোলিও-কুরি
জঁ ফ্রেদেরিক জোলিও-কুরি (; জন্ম: ১৯ মার্চ, ১৯০০ - মৃত্যু: ১৪ আগস্ট, ১৯৫৮) ছিলেন বিখ্যাত ফরাসী পদার্থবিশারদ। তিনি এবং তাঁর স্ত্রী ইরিন জোলিও-কুরি যৌথভাবে কৃত্রিম তেজস্ক্রিয় পদার্থ আবিস্কারের ফলে রসায়নশাস্ত্রে নোবেল পুরস্কার লাভ করেন। কুরি দম্পতির এ সাফল্যে অদ্যাবধি সফলতম নোবেল বিজয়ী পরিবারে আসীন রয়েছে। জন্মকালীন সময়ে তাঁর নাম ছিল "জঁ ফ্রেদেরিক জোলিও"।
ফ্রান্সের প্যারিসে জন্মগ্রহণকারী জোলিও একোলে সুপারিয়ার দ্য ফিজিক এট দ্য চিমি ইন্ডাস্ট্রিলেজ দ্য লা ভিলে দ্য প্যারিস থেকে স্নাতক ডিগ্রী অর্জন করেন। এরপর ১৯২৫ সালে রেডিয়াম ইনস্টিটিউটে বিখ্যাত মহিলা বিজ্ঞানী মেরি কুরি'র সহকারী হিসেবে কাজ করেন। একপর্যায়ে জোলিও তাঁর কন্যা ইরিন কুরিকে ভালবেসে ফেলেন। ৪ অক্টোবর, ১৯২৬ সালে প্যারিসে তাঁরা বিবাহবন্ধনে আবদ্ধ হন। উভয়েই তাঁদের গোত্র নাম পরিবর্তন করে জোলিও-কুরি রাখেন। দ্বিতীয় ব্যাকালরেট ডিপ্লোমাধারী জোলিও তেজস্ক্রিয় উপাদানের উপর অভিসন্দর্ভ রচনা করে ডি.এসসি লাভ করেন।
এ দম্পতির দুই সন্তান রয়েছে। বিয়ের এগারো মাস পর হেলেন এবং ১৯৩২ সালে পিঁয়েরে জন্মগ্রহণ করেন। তন্মধ্যে - হেলেন খ্যাতনামা পদার্থবিদ এবং পিঁয়েরে জীববিজ্ঞানী হিসেবে পরিচিতি পেয়েছেন।
জোলিও তাঁর জীবনের শেষদিকে অরসেতে পরমাণু পদার্থবিদ্যা কেন্দ্র প্রতিষ্ঠায় মনোনিবেশ করেন। সেখানেই তাঁর সন্তানেরা উচ্চ শিক্ষালাভ করেন।
প্যারিস বিজ্ঞান অনুষদে প্রভাষক থাকাকালীন তিনি স্ত্রীর সাথে পরমাণুর গঠন সম্পর্কীয় গবেষণায় মনোনিবেশ করেন। গুরুত্বপূর্ণ গবেষণার ফলাফলস্বরূপ ১৯৩২ সালে জেমস চ্যাডউইক কর্তৃক নিউট্রন আবিস্কৃত হয়। ১৯৩৫ সালে জোলিও-কুরি দম্পতি রসায়নশাস্ত্রে নোবেল পুরস্কার লাভ করেন। কৃত্রিম তেজস্ক্রিয়তা আবিস্কারের দরুন তাদের এ মূল্যায়ন করা হয়। এরফলে স্বল্পকালীন সময়ের জন্যে বোরন, ম্যাগনেসিয়াম এবং অ্যালুমিনিয়াম সহযোগে আলফা উপাদান থেকে রেডিওআইসোটোপ তৈরী করা সম্ভবপর।
১৯৪০ সালে দ্বিতীয় বিশ্বযুদ্ধের শুরুতেই নাজি আগ্রাসনের প্রেক্ষাপটে জোলিও-কুরি নিজস্ব নথিপত্র সংরক্ষণ করতে সমর্থ হন। ঐ নথিপত্রগুলো পরবর্তীকালে হ্যান্স ভন হেলবেন এবং লিউ কোয়ারস্কি'র মাধ্যমে ইংল্যান্ডে প্রেরণ করেন। ফ্রান্স দখলের ফলে তিনি ফরাসী প্রতিরোধ গড়ে তুলতে সক্রিয় সদস্যরূপে ন্যাশনাল ফ্রন্টে যোগ দেন। কলিন্স এবং লাপিঁয়েরে তাঁদের "ইজ প্যারিস বার্নিং?" গ্রন্থে উল্লেখ করেছেন যে, আগস্ট, ১৯৪৪ সালে ফরাসী উত্থানের সময় তিনি পুলিশের পুণর্গঠন ও অধিকারিত্ব অর্জনে ভিয়াচেস্লাভ মলোতভের সম্মানে ককটেল পার্টির আয়োজন করেছেন যা জার্মান ট্যাঙ্ক মোকাবেলায় অধিকতর উপযোগী ও সক্ষমতা প্রদর্শন করবে। ঐ সময়ে যুদ্ধের অনেকগুলো কীর্তির মধ্যে এটি ছিল একটি।
ফরাসী বিজ্ঞান একাডেমীসহ চিকিৎসা একাডেমীর সদস্য ছিলেন তিনি। নেপোলিয়ন বোনাপার্ট কর্তৃক প্রবর্তিত লেজিওঁ দনর এর কমান্ডার শ্রেণীতে সম্মাননাপ্রাপ্ত হন। এছাড়াও, বিশ্ব শান্তি পরিষদের সভাপতি থাকা অবস্থায় ১৯৫১ সালে স্ট্যালিন শান্তি পুরস্কারে ভূষিত হন।
বুলগেরিয়ার সোফিয়ায় মেট্রো স্টেশনের নামকরণ জোলিও-কুরি মেট্রো স্টেশন রাখা হয়েছে। এছাড়াও, কানাডার মন্ট্রিলে রাস্তার নামকরণ তাঁর নামে করা হয়েছে।
১৯৫৮ সালে জোলিও মৃত্যুবরণ করলে তাঁর সম্মানার্থে বিশ্ব শান্তি পরিষদ তাদের প্রবর্তিত শান্তি পদকের নাম পরিবর্তিত করে ১৯৫৯ সালে জোলিও-কুরি পুরস্কার রাখে। এ পদকটি রূপার তৈরী কিন্তু বিশ্ব শান্তি পরিষদের সর্বোচ্চ সম্মাননা স্বর্ণপদক।
আইরিন জোলিও-কুরি
আইরিন জোলিও-কুরি (; জন্ম: ১২ সেপ্টেম্বর, ১৮৯৭ - মৃত্যু: ১৭ মার্চ, ১৯৫৬) ছিলেন বিখ্যাত ফরাসী বিজ্ঞানী। এছাড়াও, তিনি মারিয়া স্ক্লদভ্‌স্কা কুরি এবং পিয়ের কুরি দম্পতির কন্যা ও ফ্রেদেরিক জোলিও-কুরি'র স্ত্রী ছিলেন। তিনি এবং তাঁর স্বামী ফ্রেদেরিক জোলিও-কুরি'র সাথে যৌথভাবে কৃত্রিম তেজস্ক্রিয় পদার্থ আবিস্কারের ফলে রসায়নশাস্ত্রে নোবেল পুরস্কার লাভ করেন। কুরি দম্পতির এ সাফল্যের প্রেক্ষাপটে অদ্যাবধি সফলতম নোবেল বিজয়ী পরিবার হিসেবে আসীন রয়েছে।
ফ্রান্সের প্যারিসে আইরিন কুরি জন্মগ্রহণ করেন। ১০ বছর বয়সে একবছর মেয়াদী সনাতনী শিক্ষাগ্রহণের পর পিতা-মাতা তাঁর মধ্যে অসম্ভব গাণিতিক বুদ্ধিমত্তার ছাঁপ দেখতে পান। কিন্তু প্রাতিষ্ঠানিক দক্ষতা আনয়ণে আরো বেশি প্রতিকূল পরিবেশ মোকাবেলা করতে হয় তাদেরকে। মেরি কুরি বেশ কয়েকজন প্রখ্যাত ফরাসী ব্যক্তিত্বসহ পদার্থবিদ পল ল্যাঙ্গেভিনের সহায়তায় দ্য কোঅপরাটিভ নামে একটি অনানুষ্ঠানিক শিক্ষা পদ্ধতির সূচনা করেন যা ফ্রান্সের শিক্ষাব্যবস্থার তুলনায় ভিন্নতর ছিল। এ পদ্ধতিতে একজন অভিভাবক অন্যের সন্তানকে পড়াশোনা করানোর জন্যে বাড়িতে গিয়ে পড়াতেন। এর শিক্ষাসূচী মানসম্পন্ন ছিল এবং বিজ্ঞান ও বৈজ্ঞানিক গবেষণার পাশাপাশি বৈচিত্র্যপূর্ণ বিষয় হিসেবে নিজস্ব অভিব্যক্তি প্রকাশ ও খেলার ছলে চীনা ভাষা এবং ভাস্কর্যকলাও শেখানো হতো।
এ শিক্ষাপদ্ধতি দুই বছরের জন্যে স্থায়ী হয়েছিল। এরপর ১৯১২ থেকে ১৯১৪ সাল পর্যন্ত তাঁকে পুণরায় অর্থোডক্সের পরিবেশে শেখার জন্যে প্যারিসের কেন্দ্রস্থলে অবস্থিত কলেজ সেভিনেতে ভর্তি করানো হয়। অতঃপর সরবোনে বিজ্ঞান অনুষদে ভর্তি হয়ে তিনি তাঁর ব্যাকালরেট ডিপ্লোমা অর্জন করেন। কিন্তু প্রথম বিশ্বযুদ্ধজনিত কারণে তাঁর পড়াশোনা ব্যাহত হয়েছিল।
ডি.এসসি ডিগ্রী অর্জনের শেষদিকে ১৯২৪ সালে ব্যবহারিক পরীক্ষাগারের দিক-নির্দেশনায় তেজস্ক্রিয় রাসায়নিক গবেষণায় তরুণ রাসায়নিক প্রকৌশলী ফ্রেদেরিক জোলিও'র কাছ থেকে শিক্ষাগ্রহণ করেন। ঐ সময় ফ্রেদেরিক জোলিও রেডিয়াম ইনস্টিটিউটে বিখ্যাত মহিলা বিজ্ঞানী মেরি কুরি'র সহকারী হিসেবে কাজ করছিলেন। একপর্যায়ে আইরিন কুরি ফ্রেদেরিক জোলিওকে ভালবেসে ফেলেন। ৪ অক্টোবর, ১৯২৬ সালে প্যারিসে তাঁরা বিবাহবন্ধনে আবদ্ধ হন। উভয়েই তাঁদের গোত্র নাম পরিবর্তন করে জোলিও-কুরি রাখেন। এ দম্পতির দুই সন্তান রয়েছে। বিয়ের এগারো মাস পর হেলেন এবং ১৯৩২ সালে পিঁয়েরে জন্মগ্রহণ করেন। তন্মধ্যে - হেলেন খ্যাতনামা পদার্থবিদ এবং পিঁয়েরে জীববিজ্ঞানী হিসেবে পরিচিতি পেয়েছেন।
জোলিও তাঁর জীবনের শেষদিকে অরসেতে পরমাণু পদার্থবিদ্যা কেন্দ্র প্রতিষ্ঠায় মনোনিবেশ করেন। সেখানেই তাঁর সন্তানেরা উচ্চ শিক্ষালাভ করেন।
১৯২৮ সালে স্বামী-স্ত্রী একসাথে পারমাণবিক পদার্থবিদ্যা সম্পর্কীয় গবেষণায় মনোনিবেশ করেন। তাদের পরীক্ষা-নিরীক্ষা কর্মে পজিট্রন এবং নিউট্রনকে একত্রে দেখতে পান যা ফলাফলে আশানুরূপ হয়নি। এ গুরুত্বপূর্ণ গবেষণার ফলাফলকে কেন্দ্র করে কার্ল ডেভিড এন্ডারসন এবং জেমস চ্যাডউইক কর্তৃক ১৯৩২ সালে নিউট্রন আবিস্কৃত হয়। এ আবিস্কারগুলো ১৮৯৭ সালে জে. জে. থমসনের ইলেকট্রন আবিস্কারের পাশাপাশি আলোচিত হতে থাকে ও জন ডাল্টনের পরমাণু গঠন তত্ত্বের স্থলাভিষিক্ত হয়। ১৯৩৫ সালে জোলিও-কুরি দম্পতি রসায়নশাস্ত্রে নোবেল পুরস্কার লাভ করেন। কৃত্রিম তেজস্ক্রিয়তা আবিস্কারের দরুন তাদের এ মূল্যায়ন করা হয়। এরফলে স্বল্পকালীন সময়ের জন্যে বোরন, ম্যাগণেসিয়াম এবং অ্যালুমিনিয়াম সহযোগে আলফা উপাদান থেকে রেডিওআইসোটোপ তৈরী করা সম্ভবপর।
সমাকলন
সমাকলন () বা যোগজকলন গণিতশাস্ত্রের এমন একটি শাখা যা সংক্ষেপে অন্তরকলনের বা অবকলন এর বিপরীত পদ্ধতি। প্রদত্ত একটি একটি বাস্তব চলরাশি x এবং সংখ্যারেখায় একটি ব্যবধান ["a","b"] নির্দিষ্ট সন্তত ফাংশেন f এর নির্দিষ্ট সমাকল হল 
এছাড়াও সমাকলন শব্দটি অনির্দিষ্ট সমাকল() এর ধারণা সম্বন্ধে উল্লেখ হতে পারে। যদি একটি প্রদত্ত ফাংশন F যার অন্তরকলজ হয় ফাংশন f সেক্ষেত্রে, F কে একটি অনির্দিষ্ট সমাকল বলা হয় এবং একে লেখা হয়ঃ
আইজাক নিউটন এবং গট‌ফ্রিড লাইব‌নিৎস উভয়েই পৃথকভাবে ক্যালকুলাসের মৌলিক উপপাদ্য প্রকাশ করেন। যদি f একটি অবিচ্ছিন্ন বা সন্তত বাস্তব ফাংশন একটি বদ্ধ অন্তর ["a","b"] এর মধ্যে সংজ্ঞাত হয়, এবং f র অনির্দিষ্ট সমাকল F হয়, তাহলে ঐ অন্তরের মধ্যে f এর নির্দিষ্ট সমাকল() হবে
সমাকলন এর কলনবিদ্যা প্রতিষ্ঠাতারা একটি ক্ষুদ্রাতিক্ষুদ্র প্রস্থ এর বর্গক্ষেত্র অসীম সমষ্টি হিসাবে কল্পনা করেন। একটি যথাযথ সমাকলন এর গাণিতিক সংজ্ঞা দেন বের্নহার্ট রিমান। এটি একটি সীমা-পদ্ধতি, যাতে একটি বক্ররেখা-বেষ্টিত অঞ্চল পাতলা উল্লম্ব স্ল্যাব-অঞ্চলে ভেঙে ক্ষেত্রফল পরিমাপ করা হয়। ঊনবিংশ শতাব্দীর শুরুতে, আরও পরিশীলিত ধারণা হয়ে যায়, যেখানে ফাংশন টাইপ ও ডোমেইন এর generalization হয়ে যায়। একটি রেখা সমাকল() দুটি বা তিনটি চলরাশির ভেরিয়েবলের ফাংশনের জন্য সংজ্ঞায়িত হয় এবং অন্তর ["a","b"] কে প্লেনে অথবা spaceএ দুটি বিন্দুতে সংযোযিত ঐ ফাংশনটির নির্দিষ্ট বক্ররেখাদ্বারা প্রতিস্থাপিত হয়।একটি পৃষ্ঠ সমাকলন() এ, বক্র ত্রিমাত্রিক স্থানে একটি টুকরো পৃষ্ঠতল দ্বারা প্রতিস্থাপিত হয়। Integrals এই সমস্ত generalizations প্রথম পদার্থবিদ্যা চাহিদা থেকে এসেছিল, আর সেগুলি অনেক ভৌত নিয়ম তৈরী করতে একটি গুরুত্বপূর্ণ ভূমিকা পালন করে, এর মধ্যে উল্লেখযোগ্য electrodynamics​​.। অনেক সমাকলনের আধুনিক ধারণা আছে। তাদের মধ্যে সবচেয়ে প্রচলিত বিমূর্ত গাণিতিক তত্ত্বের উপর ভিত্তি করে Lebesgue ইন্টিগ্রেশন, হিসাবে পরিচিত যা Henri Lebesgue() দ্বারা বিকশিত।
রিম্যান এর সংজ্ঞা অনুযায়ী বদ্ধ অন্তর ["a","b"] এ একটি sequence নেওয়া হলঃ
এরপর প্রত্যেক বদ্ধ অন্তর এর মধ্যে formula_5 একটি মান নেওয়া হল এবং (mesh) বলা হলে
যখন বৃহত্তম mesh এর সীমা ০ এর দিকে যায় তখন S কে বলা হয় রিম্যানের সমাকলন।
যেখানে formula_8 স্কেলার রাশি।
ধরি formula_12 অন্তরালে formula_13 একটি অবকলনযোগ্য অপেক্ষক। ধরিformula_14 একটি সন্তত অপেক্ষক তাহলে
লাইব‌নিৎস অঙ্কপাতন বা নোটেশন ব্যবহার করে formula_16 হলে formula_17 ,তাই formula_18 যা formula_19 এর যায়গায় বসানো হয়।
দেখুন সমাকলন সূচী
কিম দায়ে জং
কিম দায়ে জং (; জন্ম: ৬ জানুয়ারি, ১৯২৫ - মৃত্যু: ১৮ আগস্ট, ২০০৯) দক্ষিণ কোরিয়ার রাষ্ট্রপতি ছিলেন। ২০০০ সালে শান্তিতে নোবেল পুরস্কার লাভ করেন। তিনি হচ্ছেন কোরিয়ার প্রথম ব্যক্তি যিনি এ পুরস্কার পেয়েছেন। ১৯৫৭ সালে রোমান ক্যাথলিক হন। কখনো কখনো তাঁকে এশিয়ার নেলসন মান্ডেলা নামে ডাকা হয়। কেননা, ক্ষমতায় আরোহণ করতে তাঁকে দীর্ঘ সময় ধরে অপেক্ষা করতে হয়েছে।
১৯৯৮ থেকে ২০০৩ সাল পর্যন্ত তিনি দক্ষিণ কোরিয়ার রাষ্ট্রপতি হিসেবে ক্ষমতাসীন ছিলেন। তিনি কিম ইয়াং স্যামের স্থলাভিষিক্ত হন। দক্ষিণ কোরিয়ার উপকূলবর্তী দক্ষিণ জিওলা প্রদেশের হাউই-দো এলাকায় জন্মগ্রহণ করেন তিনি।
কিম মনে করতেন যে তিনি ৬ জানুয়ারি, ১৯২৪ সালে জন্মগ্রহণ করেছেন। কিন্তু পরবর্তীকালে জানা যায় যে, জাপানী ঔপনিবেশিক শাসনামলকে দূরে সরিয়ে রাখতেই তাঁর জন্ম তারিখ ৩ ডিসেম্বর, ১৯২৫ রাখা হয়েছে। তৎকালীন জিওলা প্রদেশের সিনান এলাকা ছিল তাঁর জন্মস্থান; যা বর্তমানের জিওলানাম-দো শহর। মকপো কমার্শিয়াল হাই স্কুল থেকে শীর্ষস্থান অধিকার করে স্নাতক ডিগ্রী সম্পন্ন করেন। জাপান অধিগ্রহণকৃত কোরিয়ায় সামান্য একজন কেরাণী হয়ে জাপানী মালিকানাধীন জাহাজ কোম্পানী কাজ শুরু করেন। পরবর্তীকালে তিনি নিজেই এ প্রতিষ্ঠানের মালিকানা স্বত্ত্ব লাভ করেন এবং খুবই ধনী লোকে পরিণত হন। কোরিয়ার যুদ্ধের সময়কালে কমিউনিস্টদের হাতে আটক হয়েছিলেন তিনি।
কোরিয়া প্রথম রাষ্ট্রপতি সিংমেন রি'র সরকার প্রশাসনে অংশগ্রহণের মাধ্যমে ১৯৫৪ সালে প্রথম কিম দায়ে জং রাজনীতিতে অংশগ্রহণ করেন। ১৯৬১ সালে জাতীয় পরিষদের সদস্যরূপে নির্বাচিত হলেও সামরিক অভ্যুত্থানের মাধ্যমে ক্ষমতায় আরোহণকারী স্বৈরশাসক পার্ক চুং হি তার ক্ষমতা প্রয়োগ করে নির্বাচন বাতিল করে দেন। এছাড়াও, ১৯৬৩ এবং ১৯৬৭ সালেও ধারাবাহিকভাবে সংসদে প্রতিনিধিত্ব করলেও প্রত্যেকবারই বিরোধীদলের নেতার ভূমিকায় ছিলেন তিনি। ১৯৭১ সালের রাষ্ট্রপতি নির্বাচনে বিরোধী প্রার্থী হিসেবে তিনি পার্ক চুং হিকে প্রায় পরাভূত করেছিলেন। কিন্তু বেশ কয়েকবার হাতকড়া পড়ায় ক্ষমতাসীন প্রার্থীকে পরাভূত করা সম্ভব হয়নি।
খুবই প্রথিতযশা বক্তা কিম তাঁর স্বভাবসুলভ বাগ্মীতা প্রদর্শনের মাধ্যমে সমর্থকদেরকে আকৃষ্ট ও তাদের বিশ্বাসযোগ্যতা অর্জন করতে পেরেছিলেন। তাঁর প্রতি ভোটারদের সমর্থনের প্রভাব পড়ে জিওলা অঞ্চলে। সেখানে তিনি অবিশ্বাস্যভাবে ৯৫% ভোট পেয়েছিলেন। শতাংশের বিচারে তা দক্ষিণ কোরিয়ার রাজনীতিতে অনতিক্রম্য দূরত্বে অবস্থান করেছে।
লেটিশিয়া টাইলার
লেটিশিয়া টাইলার (ইংরেজি:Letitia Christian Tyler, (জন্ম: ১২ নভেম্বর, ১৭৯০ – মৃত্যু: ১০ সেপ্টেম্বর, ১৮৪২, মার্কিন যুক্তরাষ্ট্রের রাষ্ট্রপতি জন টেইলারের সহধর্মীনি এবং ফার্স্টলেডি।
টুপি
টুপি একপ্রকার পরিধেয় যা মাথা আবরণের জন্য ব্যবহৃত হয়ে থাকে। টুপি পাশ্চাত্যের 'হ্যাট'-এর সমতূল্য যা শৈত্য ও রৌদ্র নিরোধেও কাজ করে। সেনাবাহিনী পুলিশ ইত্যাদি ইউনিফর্মড বাহিনীর সদস্যরা বিশেষ ধরণের টুপি দিয়ে মাথা ঢেকে রাখেন। হাসপাতালে নার্সরা টুপি মাথায় দায়িত্ব পালন করেন। রান্নাঘরে পাচক টুপি দিয়ে মাথা আবৃত করে রাখেন যাতে মাথার চুল খাদ্যদ্রব্যে না পড়ে। ক্রিকেট ও বেসবল খেলার মাঠে খেলোয়াড়রা সচরাচর টুপি ব্যবহার করেন। টুপি গঠনে হ্যাট, মাথাল এবং হেলমেট থেকে ভিন্ন।
ইহুদি ধর্মানুসারীরা টুপি পরিধান করে থাকেন, তবে তার আকার মাথার আকারের তুলনায় হয় অনেক ছোট, এবং তা পরিধান করা হয় মাথার উপরে, পিছনের দিকে। কোনো রকমে তা মাথার তালুর পিছনের অংশ ঢেকে রাখে। ইহুদিদের এই টুপিকে বলা হয় কিপ্পা।
ইসলাম ধর্মে মাথায় আচ্ছাদন রাখার বিষয়টি বেশ গুরুত্বের সাথে বিবেচিত হয়। পুরুষ-নারী নির্বিশেষে মাথায় আচ্ছাদনের বিধান ইসলামে আছে। যদিও মহিলারা মাথায় টুপি পরেন না, তবে পুরুষের জন্য টুপি পরিধান একটি গুরুত্বপূর্ণ ইবাদত। টুপি ছাড়াও মুসলমান পুরুষ মাথায় পাগড়ি পরিধান করে থাকেন। মুসলমানদের টুপি প্রায় মাথার উপরিভাগ পুরোটাই জুড়ে থাকে এবং এমন হয় যে, তা যেন কপাল জুড়ে না থাকে। কারণ মেঝেতে কপাল ছুঁইয়ে মুসলমানগণ ঈশ্বরকে (আল্লাহ) সিজ্‌দা করেন, তাই কপালে কোনো আবরণী রাখা হারাম। পাগড়ি পরিধানের সময়ও ভিতরে তারা টুপি পরিধান করে থাকেন। ইসলামে ঘুম এবং গোসল ছাড়া সর্বক্ষণ এমনকি প্রাকৃতিক কর্ম সারার সময়ও মাথায় টুপি বা পাগড়ি রাখা সুন্নত। যদিও অনেকে একে কেবল নামাজ পড়ার সময় পরে থাকেন।
অযান্ত্রিক (চলচ্চিত্র)
অযান্ত্রিক (আন্তর্জাতিক স্তরে দি আনমেকানিকাল, ইংরেজি: The Unmechanical; দ্য মেকানিকাল ম্যান, ইংরেজি: The Unmechanical বা দ্য প্যাথেটিক ফ্যালাসি, ইংরেজি: The Pathetic Fallacy) হল ১৯৫৮ সালে মুক্তিপ্রাপ্ত একটি ভারতীয় বাংলা চলচ্চিত্র। এই ছবিটির পরিচালনা করেছিলেন ভিন্নধারার চলচ্চিত্র পরিচালক ঋত্বিক ঘটক। সুবোধ ঘোষ রচিত একই নামের একটি বাংলা ছোটোগল্প অবলম্বনে এই ছবিটি নির্মিত হয়েছে।
"অযান্ত্রিক" হল একটি কমেডি-নাট্য চলচ্চিত্র। এই ছবিতে কল্পবিজ্ঞান প্রসঙ্গ রয়েছে। ভারতীয় চলচ্চিত্রের প্রথম যুগে যে কয়েকটি চলচ্চিত্রে একটি জড়পদার্থকে গল্পের চরিত্র হিসেবে চিত্রিত করা হয়েছিল, এই ছবিটি তার মধ্যে অন্যতম। এক্ষেত্রে সেই জড়পদার্থটি হল একটি অটোমোবাইল। গাড়িটির দৈহিক ভূমিকা ও ক্রিয়াকলাপের উপর আলোকপাত করার জন্য শব্দের ব্যবহার করা হয়েছিল। এই শব্দগুলি পোস্ট-প্রোডাকশনের সময় রেকর্ড করা হয়। মনে করা হয়, এই ছবির মুখ্য চরিত্র বিমল সত্যজিৎ রায়ের "অভিযান" (১৯৬২) ছবির নৈরাশ্যবাদী ট্যাক্সি ড্রাইভার নরসিং (সৌমিত্র চট্টোপাধ্যায় অভিনীত) চরিত্রের উপর প্রভাব বিস্তার করেছিল। এই ছবিটি আবার মার্টিন সোরসেসের "ট্যাক্সি ড্রাইভার" (১৯৭৬) চলচ্চিত্রের ট্র্যাভিস বিকল (রবার্ট ডি নিরো অভিনীত) আদর্শ হয়ে উঠেছিল।
১৯৫৯ সালে ভেনিস চলচ্চিত্র উৎসবে "অযান্ত্রিক" ছবিটি অন্যতম বিশেষ অন্তর্ভূক্তি হিসেবে বিবেচিত হয়েছিল।
বিমল একজন ট্যাক্সি ড্রাইভার। তিনি একটি ছোটো মফস্বলে বাস করেন। তিনি একাই থাকেন। তাঁর ট্যাক্সিটি একটি ১৯২০ সার্ভোলেট জালোপি ট্যাক্সি। বিমল এই ট্যাক্সিটির নাম রেখেছিলেন ‘জগদ্দল’। এই ট্যাক্সিটিই তাঁর একমাত্র সঙ্গী। ওই ট্যাক্সিটি ভাঙাচোরা হলেও সেটিই ছিল তাঁর নয়নের মণি। একটি যন্ত্রশিল্প-বিবর্জিত এলাকায় সেই ট্যাক্সিটিতে চড়িয়ে মানুষকে এক জায়গা থেকে আরেক জায়গায় পৌঁছে দিয়ে কিভাবে বিমলের জীবন কাটছিল, সেটিই এই ছবিটিতে বিভিন্ন পর্যায়ে চিত্রিত করা হয়েছে।চলচ্চিত্র সমালোচক জর্জেস স্যাডৌল এই ছবিটি দেখে বলেছিলেন, “"অযান্ত্রিক" মানে কী? আমি জানি না। আর আমার মনে হয় ভেনিস চলচ্চিত্র উৎসবে কেউই জানতেন না... আমি ছবিটির পুরো গল্পটি বলতে পারব না... এই ছবিতে সূক্ষ্মতা নেই। কিন্তু ছবি শেষ না হওয়া পর্যন্ত আমি লক্ষ্য করেছিলাম, ছবিটি মন্ত্রমুগ্ধ করে রাখে।” বিশিষ্ট বাঙালি কবি ও জার্মান বিশেষজ্ঞ অলোকরঞ্জন দাশগুপ্তের মতে, “বিবর্ণ প্রকৃতি ও যান্ত্রিক সভ্যতার নির্দয় বিরোধটি ট্যাক্সি ড্রাইভার বিমল ও তাঁর করুণ যানটির মধ্যে প্রেমের মধ্যে দিয়ে যেভাবে প্রকাশিত হয়েছে, তাকে... আধুনিকতার... একটি ব্যতিক্রমী উপহার মনে হয়।”
বরিশাল গানস
বরিশাল গানস বা গানস অব বরিশাল বলতে ঊনবিংশ শতাব্দীতে তৎকালীন পূর্ববঙ্গের বরিশাল এলাকায় বিস্তীর্ণ এলাকা জুড়ে ঘটা বিকট কিছু শব্দকে বোঝায়। এ ধরনের অব্যাখ্যেয় শব্দগুলোকে একত্রে বলা হয় মিস্টপুফার্স। বরিশালের মত ভারতের গঙ্গা নদীর তীর, যুক্তরাষ্ট্র, বেলজিয়াম, স্কটল্যান্ড, ইতালি, নেদারল্যান্ডস, জাপান, ফিলিপাইন, অস্ট্রেলিয়া, উত্তর সাগরসহ আরও কিছু এলাকায় এ ধরনের শব্দ শোনা গেছে।
১৮৭০-এর দিকে প্রথম বারের মত বরিশাল গানসের কথা নথিপত্রে উল্লেখ করা হয়েছে বলে জানা যায়। তবে ঊনবিংশ শতাব্দীর প্রথম দিক থেকেই এটি শোনা যেত বলে নথিপত্রগুলোতে উল্লেখ করা হয়। ১৮৮৬ সালে কলকাতার এশিয়াটিক সোসাইটির হিসাব অনুযায়ী খুলনা, বরিশাল, নোয়াখালী, নারায়ণগঞ্জ, হরিশপুর প্রভৃতি স্থানে বরিশাল গানস শোনা গেছে। টি. ডি. লাতুশ ১৮৯০ সালের এক প্রতিবেদনে উল্লেখ করেন, বরিশাল গানস কেবল গাঙ্গেয় বদ্বীপ নয়, ব্রহ্মপুত্র বদ্বীপেও শোনা গেছে। যে সব বিকট শব্দ শোনা যেত তার সাথে ঢেউয়ের শব্দের চেয়ে কামানের গোলা দাগার শব্দের সাথে বেশি মিল ছিল। কখনও কখনও একটা শব্দ শোনা যেত, আবার কখনও দুই বা তিনটি শব্দ একসাথে শোনা যেত। দক্ষিণ এবং দক্ষিণ-পূর্বাঞ্চল থেকে শব্দগুলো বেশি শোনা যেত। অক্টোবর মাস থেকে ফেব্রুয়ারি পর্যন্ত শব্দগুলো শোনা যেত বেশি। প্রথম দিকে ব্রিটিশদের ধারণা ছিল শব্দগুলো জলদস্যুদের কামান দাগার আওয়াজ, কিন্তু বহু খোঁজাখুঁজি করেও কোন জলদস্যু জাহাজ বা ঘাঁটির খোঁজ পাওয়া যায় নি।
কবি সুফিয়া কামাল তাঁর আত্ন জীবনীতে লিখেছেন, তাঁর শৈশবে এধরনের রহস্যময় বিস্ফোরনের আওয়াজের কথা তিনি মুরুব্বীদের কাছে শূনেছেন। তাঁর কথায়, ১৯৫০ এর পরে উনি কখনো এই শব্দ আর কেউ শুনেছে তা শোনেননি।
বরিশাল গানস প্রকৃতপক্ষে কিভাবে উদ্ভূত হয় সে সম্পর্কে বেশ কয়েকটি প্রকল্প অনুমান করা হয়েছে, তবে এদের কোনটিই প্রমাণিত হয় নি। ভূমিকম্প, বজ্রপাত, মোহনায় ঢেউয়ের ধাক্কা প্রভৃতির সাথে এর তুলনা করা হয়েছে।
যুক্তরাষ্ট্রে একটি ব্যান্ড দলের নামকরণ করা হয়েছে "গানস অফ বরিশাল"।
পাণ্ডুয়া, মালদা
পাণ্ডুয়া বাংলার প্রাচীন রাজধানী। সুলাতান সামসুদ্দিন ইলিয়াশ শাহ্ এর আমলে (১৩৪২-১৩৫২) পান্ডুয়া বাংলার রাজধানী ছিল। বর্তমান ভারতের পশ্চিমবঙ্গ রাজ্যের মালদা শহরের ১২ মাইল উত্তরে এবং আরেক প্রাচীন নগর গৌড় হতে ২০ মাইল দূরে অবস্থিত।
গৌড় এর মতো প্রাচীন আর প্রসিদ্ধ না হলেও পান্ডু নগরীতে প্রচুর হিন্দু দেবদেবীর মূর্তীর ধ্বংসাবশেষ পাওয়া গেছে। এছাড়াও এখানে বহু প্রাচীন স্থাপনারও অস্তিত্ব আছে। ১৩৫৩ সালে সুলতান ইলিয়াশ শাহ্ এর নামকরণ করেন ফিরুজাবাদ। এই নামকরণ সম্ভবত বাংলার আর এক স্বাধীন সুলতান ফিরুজ শাহ্ (১৩১১-১৩২২) এর নাম অনুসারে করা হয়েছিল। শের শাহ্ এর আমলের রৌপ্যমুদ্রা থেকে জানা যায় যে, ১৫৪০ থেকে ১৫৪৫ সাল পর্য়ন্ত পান্ডুয়ায় টাকশাল ছিল। পান্ডয়া নগরীর আদূরে জালাল উদ্দিন তবরীজি ও নূর কুতুব আলম নামে দুইজন দরবেশের খানকাহ আছে। যার কারনে এলাকাটি হযরত পান্ডূয়া নামেও প্রসিদ্ধ। বলা হয় যে পান্ডুয়ার নাম করান হয় পান্ডুইয়া>পান্ডুভিয়া থেকে। যদিও কানিংহামের মতে পাণ্ডুবিস নামক জলজ পাখির নাম হতেই পাণ্ডুয়ার নামকরণ হয়।
অতীতের সাক্ষ্য বুকে নিয়ে আদিনা মসজিদ, একলাখী সমাধীসৌধ, পীর-দরবেশদের সমাধীসৌধ, দনুজ দীঘি এবং সতাশগড় দীঘি প্রভৃতি পুরা নিদর্শন আজ অবধি বিদ্যমান আছে।
এলিভেটর বিবৃতি
একটি বিশেষ ধরনের সংক্ষিপ্ত বিবরণ বা বিবৃতিকে এলিভেটর বিবৃতি বা এলিভেটর পিচ () হিসেবে আখ্যায়িত করা হয়, যে বিবৃতিতে সামান্য সময়ে সংক্ষেপে কোন ব্যবসায়িক প্রতিষ্ঠান বা পণ্যের পরিচিত ও গুণাবলীর সারমর্ম উল্লেখ করা হয়। বিবৃতিটির নাম ‘এলিভেটর বিবৃতি’ হওয়ার কারণ হচ্ছে, বিবৃতিটি সচরাচর এলিভেটর বা লিফটে করে এক তালা থেকে অপর তালায় পৌঁছতে যে পরিমাণ সময় লাগতে পারে, অর্থাৎ তিরিশ সেকেন্ড থেকে দু’মিনিট, সে পরিমাণ সময়ের মধ্যে দেওয়া হয়ে থাকে।
প্রাতিষ্ঠানিক ভাবে বিভিন্ন পেশা ও পেশাগত ধাপের মানুষ, যেমন প্রকল্প ব্যবস্থাপক, বিক্রয় প্রতিনিধিগণ বা কোন প্রতিষ্ঠানের নীতিনির্ধারকগণ, এই ধরনের বিবৃতি দিয়ে থাকেন। এলিভেটর বিবৃতি বক্তব্য, লিখিত বা ভিডিও, যেকোন উপায়ে দেয়া হতে পারে।
প্রচলিত মতে সাধারণত নতুন বা পুরোন উদ্যোক্তারা তাদের কোন ব্যবসায়িক প্রস্তাবনা উপস্থাপন করার ও আর্থিক বিনিয়োগ পাওয়ার লক্ষ্যে বিনিয়োগকারীদের উদ্দেশ্যে এ ধরনের বিবৃতি দিয়ে থাকেন। ব্যবসায়িক প্রস্তাবনা প্রস্তুত করার অংশ হিসেবেই উদ্যোক্তারা এ ধরনের বিবৃতি তৈরি করেন। বিবৃতি তৈরির ক্ষেত্রে বুদ্ধিমত্তা ও সুন্দর উপস্থাপনা গুণ প্রয়োজন হয় কারণ অনেক ক্ষেত্রেই বিনিয়োগকারীরা ব্যবসায়িক প্রস্তাবনার গুণাবলী যাচাইয়ে এ ধরনের বিবৃতিকে এক প্রকারের মানদন্ড হিসেবে ব্যবহার করেন।
উদ্যোক্তা ছাড়াও ব্যাক্তিগত সাক্ষাতকার ও দাপ্তরিক উপস্থাপনার জন্য পেশাদাররা এই পদ্ধতি ব্যবহার করেন।
স্কাইফল
স্কাইফল () জেমস বন্ড সিরিজের ২০১২ সালে মুক্তিপ্রাপ্ত চলচ্চিত্র। ছবিটি পরিচালনা করেছেন স্যাম মেন্ডেজ এবং এর চিত্রনাট্য রচনা করেছেন জন লোগান, নিল পার্ভিস এবং রবার্ট ওয়াদে। ইয়ন প্রোডাকশন্সের ব্যানারে জেমস বন্ড সিরিজের এটি ২৩তম গোয়েন্দা চলচ্চিত্র। চলচ্চিত্রটি প্রযোজনার দায়িত্বে রয়েছে - এমজিএম, কলাম্বিয়া পিকচার্স এবং সনি পিকচার্স এন্টারটেইনমেন্ট চলচ্চিত্রে প্রধান নাম ভূমিকায় জেমস বন্ড হিসেবে ধারাবাহিকভাবে তৃতীয়বারের মতো রয়েছেন ড্যানিয়েল ক্রেইগ এবং খলনায়ক রাউল সিলভা হিসেবে আসীন আছেন হাভিয়ের বারদেম।
চলচ্চিত্রে বন্ডকে এমআই৬ সদর দপ্তর আক্রমণের তদন্ত করতে দেখা যায়। এ আক্রমণটি হয়েছিল গোয়েন্দা সংস্থাটির সাবেক কর্মী রাউল সিলভার তরফে। সিলভা কর্মরত এম-এর উপর আক্রমণ করে। স্কাইফলে দু'টি বিশেষ চরিত্র কিউ এবং মিস মানিপেনি ফিরে আসেন যাতে অভিনয় করেছেন যথাক্রমে বেন হুইশ এবং নাওমি হ্যারিস। চরিত্রগুলো গত দু'টো জেমস বন্ডে অনুপস্থিত ছিল। এছাড়াও, জুডি ডেঞ্চ এম চরিত্রে সর্বশেষ অভিনয় করেছেন। স্কাইফল চলচ্চিত্রে এমআইসিক্সের প্রধান পদ থেকে তাঁকে মৃত্যুবরণ করতে দেখা যায়। ফলে চলচ্চিত্রের শেষ পর্যায়ে এ পদে স্থলাভিষিক্ত হন রেইফ ফাইঞ্জ।
২০০৮ সালের মুক্তিপ্রাপ্ত কোয়ান্টাম অব সোলেজের পরিচালক স্যাম মেন্ডেজ স্কাইফল পরিচালনার জন্য দায়িত্ব পান। কিন্তু এমজিএম অর্থনৈতিকভাবে সঙ্কটে পড়ায় ডিসেম্বর, ২০১০ পর্যন্ত চলচ্চিত্র নির্মাণের যাবতীয় কাজ বন্ধ রাখতে হয়। এসময় তিনি প্রকল্পের পরামর্শক হিসেবে সম্পৃক্ত ছিলেন। কিন্তু প্রকৃত চিত্রনাট্যকার পিটার মর্গান চলে যান। তারপর মেন্ডেজের পরামর্শক্রমে লোগান, পারভিস এবং ওয়াদে চূড়ান্ত চিত্রনাট্যরূপ তৈরী করেন। নভেম্বর, ২০১১ সালে স্কাইফলের চলচ্চিত্রায়ণ শুরু হয়। দৃশ্য ধারণের জন্যে যুক্তরাজ্য, চীন এবং তুরস্কে বিভিন্ন স্থান নির্ধারণ করা হয়।
কুমিল্লা মেডিকেল কলেজ
কুমিল্লা মেডিকেল কলেজ বাংলাদেশের কুমিল্লা জেলায় অবস্থিত একটি মেডিকেল কলেজ। এটি কুচাইতলী গ্রামে অবস্থিত। এটি একটি সরকারি মেডিকেল কলেজ। এটি ২৮-মে ১৯৭৯ সনে তৎকালীন রাষ্ট্রপতি জিয়াউর রহমান প্রতিষ্ঠা করেন। এখানে ৫ বছর মেয়াদি এমবিবিএস কোর্সে প্রতি বছর ১৪০ এর অধিক ছাত্র-ছাত্রী ভর্তি করা হয়। বাংলাদেশের রাজনৈতিক সরকার পরিবর্তনের কারণে ১৯৮২ সনে এটি বন্ধ করে দেয়া হয়। ডাঃ হাবিবুর রহমান আনছারী কর্তৃক ১৯৯২ সনের ১৫ অগাষ্ট প্রথম শিক্ষাবর্ষের ক্লাশ শুরু হয়। ডাঃ হাবিবুর রহমান ছিলেন এই মেডিকেল কলেজের প্রথম অধ্যক্ষ। ২০১৩ সালের মে মাস পর্যন্ত এমবিবিএস কোর্স'এ ১৭ ব্যাচ সম্পন্ন করা হয়।
বৃহত্তর কুমিল্লা অঞ্চলে মানুষের চিকিৎসা সেবা প্রদানের উদ্দেশে ১৯৭৯ সালের ২৮শে মে প্রয়াত প্রেসিডেন্ট জিয়াউর রহমান সর্বপ্রথম কুমিল্লা মেডিকেল কলেজ স্থাপন করেন। রাজনীতিক পট পরিবর্তনের কারনে পরবর্তীকালে ১৯৮২ সালে কলেজটি বন্ধ হয়ে যায়। ১৯৯২ সালে কলেজটি পুনরায় চালু করা হয়। পঞ্চাশ জন ছাত্রছাত্রী এবং এগার জন শিক্ষক নিয়ে প্রথম অধ্যক্ষ প্রফেসর হাবিবুর রহমান আনসারী শিক্ষা কার্যক্রম শুরু করেন। শুরুতে মাত্র দুটি বিভাগ নিয়ে চালু হলেও বর্তমানে চিকিৎসা শিক্ষার সবকয়টি বিভাগ চালু আছে।
একটি মাত্র দোতলা ভবন নিয়ে পথচলা শুরু করা কুমিল্লা মেডিকেল কলেজ নিজস্ব জমিতে বর্তমানে রয়েছে বিভিন্ন স্থাপনা- কলেজ ভবন, অডিটোরিয়াম, পরমাণু চিকিৎসা কেন্দ্র, ছাত্র ও ছাত্রী হোস্টেল ইত্যাদি। শুরুতে দোতলা ভবনেই বিভিন্ন বর্ষের ক্লাস হলেও স্থান সংকুলান না হওয়ার কারনে ভবনটি পাঁচতলা পর্যন্ত সম্প্রসারিত করা হয়।২০০৬ সালে কলেজটি নতুন করে সম্প্রসারিত করা হয়। ২০০৫-২০০৬ সাল থেকে এই কলেজে বিদেশি ছাত্রছাত্রীদের ভর্তির জন্য
নির্বাচন করা হয়। সাতজন পাকিস্তানি
ছাত্র, পাঁচজন নেপালি শিক্ষার্থী, মালদ্বীপের দুইজন শিক্ষার্থী ও
একজন ভারতীয় শিক্ষার্থী এখন
এই মেডিকেল কলেজে পড়াশোনা করছে। এখানে শিক্ষণের মাধ্যম
ইংরেজি।
৫০০ শয্যার কুমিল্লা মেডিকেল কলেজ হাসপাতালে প্রতিদিন প্রায় ১০০০ জনকে চিকিৎসা প্রদান করা হয়। কুমিল্লা এবং বৃৃহত্তর নোয়াখালী অঞ্চলের লোকজন এই হাসপাতালের বহির্বিভাগ এবং অন্তর্বিভাগ থেকে সকল ধরনের চিকিৎসাসেবা পেয়ে থাকেন। একই সাথে চলতে থাকে ৩য় থেকে ৫ম বর্ষের ছাত্রছাত্রীদের হাতে কলমে শিক্ষাদান। প্রতিবছর ১১০ জন ছাত্রছাত্রী ভর্তি হয় এমবিবিএস কোর্সে। তিনটি পেশাগত পরীক্ষার বাধা পেরিয়ে একজন শিক্ষার্থী ডাক্তার হবার যোগ্যতা অর্জন করে এবং এরপর একবছর ইণ্টার্নশিপ করতে হয় কুমিল্লা মেডিকেল কলেজ হাসপাতালে। ২০১১সাল থেকে স্নাতকোত্তর কোর্স (ডিপ্লোমা) চালু করা হয়েছে। ২০১৫ সালের মে মাস পর্যন্ত এই কলেজ থেকে ঊনিশটি ব্যাচ পাশ করেছে।
বর্তমানে ছাত্রদের জন্য দুইটি পাঁচতলাবিশিষ্ট হোস্টেল এবং ছাত্রীদের জন্য দুটি হোস্টেল আছে।
এছাড়াও একটি পুরুষ ইন্টার্নি হোস্টেল এবং একটি মহিলা ইন্টার্নি হোস্টেল রয়েছে।
শুরু থেকেই অদ্যাবধি যাঁরা কুমিল্লা মেডিকেল কলেজের অধ্যক্ষের গুরুদায়িত্ব পালন করেছেন তাদের মধ্যে উল্লেখযোগ্য হলেন:
নৌবহর
নৌবহর হচ্ছে অনেকগুলো যুদ্ধজাহাজের একেকটি সমষ্টি এবং কোন নৌবাহিনীর অন্তর্গত বৃহত্তম একক।
নৌবহর সাধারণত নির্দিষ্ট সাগর বা মহাসাগরের জন্য নির্ধারিত থাকে ও সেই নামেই ডাকা হয়, তবে যুক্তরাষ্ট্রের নৌবাহিনীতে সংখ্যা দ্বারা এগুলোকে চিহ্নিত করা হয়, যেমন ৭ম নৌবহর।
একটি নৌবহর সাধারণত একজন এডমিরালের নেতৃত্বে পরিচালিত হয়, তবে অনেক ক্ষেত্রেই ভাইস এডমিরাল বা এমন কি রিয়ার এডমিরালও এর দায়িত্বে থাকতে পারেন। অধিকাংশ নৌবহর কয়েকটি স্কোয়াড্রনের সমন্বয়ে গঠিত, যার প্রতিটি আবার বিভিন্ন ডিভিশনে বিভক্ত হতে পারে। স্কোয়াড্রনগুলো সাধারণত সমজাতীয় যুদ্ধজাহাজের সমষ্টি, যেমন ক্রজার, ডেস্ট্রয়ার ইত্যাদি।
যেহেতু ছোট ছোট নৌবাহিনীতে একটিই নৌবহর থাকে, "নৌবহর" শব্দটি মাঝে মাঝে নৌবাহিনীর সমার্থক হিসেবেও ব্যবহৃত হয়।
নৌ ইতিহাসে বহুজাতিক নৌবহরও বিরল নয়। যেমন, ১৫৭১ সালের লেপান্টো যুদ্ধে কয়েকটি দেশ মিলে "হোলি লীগ" নামক নৌবাহিনী গঠন করেছিল। আধুনিক যুগে ন্যাটো বিভিন্ন অপারেশনে, যেমন অপারেশন এক্টিভ এন্ডিভার, বহুজাতিক নৌবহর গঠন করেছে।
আধুনিক নৌবহরসমুহ ভাসমান জাহাজ, সাবমেরিন, সাহায্যকারী জাহাজ এবং জাহাজভিত্তিক উড়োজাহাজের সাহায্যে কার্যক্রম পরিচালনা করে থাকে।
কেন্‌জাবুরো ওহয়ে
কেন্‌জাবুরো ওহয়ে বিংশশতাব্দীর একজন জাপানী কথাসাহিত্যিক। আধুনিক জাপানী সাহিত্যে তিনি এক কিংবদন্তি চরিত্র। তাঁর সৃষ্টিকর্মের অধিকাংশই ফরাসী এবং আমেরিকান সাহিত্য ও সাহিত্য-তত্ত্ব দ্বারা প্রভাবিত। তাঁর সাহিত্য কর্মগুলো পারমাণবিক অস্ত্র, পারমাণবিক শক্তি, অস্তিত্ববাদ প্রভৃতি রাজনৈতিক, সামাজিক এবং দার্শনিক বিষয়বস্তু নিয়ে আবর্তিত হয়েছে। ১৯৯৪ খ্রিস্টাব্দে তিনি সাহিত্যে নোবেল পুরস্কার লাভ করেন।
হারিকেন স্যান্ডি
হারিকেন স্যান্ডি () হচ্ছে প্রলয়ঙ্করী গ্রীষ্মমণ্ডলীয় ঘূর্ণিঝড় যা আটলান্টিক মহাসাগর থেকে ২০১২ সালের অক্টোবরের শেষ দিকে সৃষ্ট হয়েছে। এ ঘূর্ণিঝড়ের প্রভাবে ইতোমধ্যেই জ্যামাইকা, বাহামা, হাইতি, যুক্তরাষ্ট্র, কানাডা প্রমূখ দেশসমূহে ব্যাপক ক্ষয়ক্ষতি, জলোচ্ছাস, ব্যাপক বৃষ্টিপাত, নিম্নাঞ্চল তলিয়ে গেছে, বিদ্যুতের খুঁটি ওপড়ে গেছে। প্রাণহানি ঘটেছে ১২৭জন লোকের। আর্থিক মানদণ্ডে ক্ষতিগ্রস্ত দেশসমূহের প্রায় ২৫ বিলিয়ন মার্কিন ডলার ক্ষতি হয়েছে। আঠারোতম গ্রীষ্মমণ্ডলীয় ঘূর্ণিঝড, আঠারোতম নামকরণকৃত ঝড় এবং ২০১২ সালে আটলান্টিকে উদ্ভূত হারিকেন মৌসুমের দশম ঘূর্ণিঝড় হিসেবে হারিকেন স্যান্ডির অবস্থান। বৃহত্তম এ হারিকেনটির কেন্দ্রবিন্দু থেকে বাতাসের বিস্তৃতি প্রায় ।
২২ অক্টোবর ক্যারিবিয় সাগরের পশ্চিমে মৌসুমী ঝড় হিসেবে হারিকেন স্যান্ডির সৃষ্টি হয়। পরবর্তী মৌসুমী বায়ুর প্রভাবে এটি খুব দ্রুত শক্তিশালী হয়ে ওঠে এবং ছয় ঘন্টার ব্যবধানে মৌসুমী ঘূর্ণিঝড়ে রূপান্তরিত হয়। গ্রেটার এন্টিলেজের উত্তর দিক দিয়ে এটি ধীরে ধীরে অগ্রসর হয় ও কার্যত স্থির ছিল।
জ্যামাইকায় আঘাত হানার পূর্বে ২৪ অক্টোবর স্যান্ডি তার রূপ পরিবর্তন করে হারিকেনের আকার ধারণ করে। উত্তরদিকে অগ্রসর হবার পথে স্যান্ডি পুণরায় নদীতে প্রবেশ করে ও ২৫ অক্টোবর ভোরে কিউবায় দ্বিতীয়বারের মতো প্রবেশ করে। তখন এটি ক্যাটাগরী ২ হারিকেনে রূপান্তরিত হয়। ঐদিনই সন্ধ্যার দিকে এটি দূর্বল হয়ে পড়ে ও ক্যাটাগরী ১ শক্তিমানের হয়। ২৬ অক্টোবরের প্রথম প্রহরে উত্তর অভিমূখে রওয়ানা দিয়ে বাহামায় আছড়ে পড়ে। কার্যত ২৭ অক্টোবর ভোরে এটি দূর্বল হয়ে মৌসুমী ঘূর্ণিঝড়ে পরিণত হয় কিন্তু সকালের পর স্যান্ডি পুণরায় শক্তিশালীরূপে ক্যাটাগরী ১ হারিকেনে আসীন হয়। ইডিটি সময় অনুযায়ী ২৯ অক্টোবর সকাল ঠিক আটটার পূর্বে স্যান্ডি উত্তর ও উত্তর-পশ্চিমের অভিমূখী হয় এবং পূর্বে ধারণাকৃত মার্কিন যুক্তরাষ্ট্রের উপকূলে আঘাত হানে। ঐদিনই সন্ধ্যায় স্যান্ডিকে মৌসুমী ঘূর্ণিঝড়ের মেয়াদ শেষ হয়েছে বলে ঘোষণা করা হয় যদিও এটি তখনো ক্যাটাগরী ১ মাত্রার শক্তিশালী ছিল। ২৯ অক্টোবর রাত আটটায় নিউ জার্সির আটলান্টিক সিটির দক্ষিণ-পশ্চিম দিকে ঘন্টায় বেগে অগ্রসর হয়ে চূড়ান্ত আঘাত হানে।
হারিকেন স্যান্ডির প্রভাবে কমপক্ষে ১২২ ব্যক্তির নিহত হবার খবর নিশ্চিত করা হয়েছে। বাহামা, ক্যারিবিয় অঞ্চল, কানাডা, যুক্তরাষ্ট্রে এ প্রাণহানি ঘটে।
ইস্পাহানী পাবলিক স্কুল এন্ড কলেজ, কুমিল্লা
ইস্পাহানী পাবলিক স্কুল এন্ড কলেজ বাংলাদেশের কুমিল্লা ক্যান্টনমেন্ট এলাকায় অবস্থিত একটি পাবলিক কলেজ যা ১৯৬২ সালে প্রতিষ্ঠত। ২০১২ সালের কুমিল্লা শিক্ষা বোর্ডের অধীনে এসএসসি পরীক্ষার ফলাফলে ৫ম স্থান এবং একই বছর কুমিল্লা শিক্ষা বোর্ডের অধীনে এইচএসসি পরীক্ষার ফলাফলে ৩য় স্থান অধিকার করে।
১৯৬২ সালের ২৮শে সেপ্টেম্বর ক্যান্টনমেন্ট পাবলিক স্কুল নামে এ প্রতিষ্ঠানটি জন্মলাভ করে বর্তমান কুমিল্লা জিলা স্কুল-এ শিক্ষা কার্যক্রম শুরু করে। ১৯৬৩ সালে স্কুলটি বর্তমান ক্যান্টনমেন্ট বোর্ড স্কুলে স্থানান্তরিত করা হয়। সর্বপ্রথম ১৯৬৪ সালে এই স্কুল থেকে এসএসসি পরীক্ষা দেওয়া হয়। ১৯৬৫ সালের জুন মাসে ময়নামতি পাবলিক স্কুল হিসাবে নামকরণ করা হয়। ১৯৬৬ সালে ২৮শে সেপ্টেম্বর দানবীর মির্জা আহমেদ ইস্পাহানীর আর্থিক সহায়তায় গ্রহণের পর প্রতিষ্ঠানটির নাম ইস্পাহানী পাবলিক স্কুল নাম করন করা হয়। পরে ১৯৭৫ সালের ২৮শে অক্টোবর প্রতিষ্ঠানটিতে কলেজ শাখা করার পর প্রতিষ্ঠানটির সর্বশেষ নাম করন করা হয় ইস্পাহানী পাবলিক স্কুল এন্ড কলেজ।
কলেজ আঙিনা প্রায় ৯.৩ একর জায়গা জুড়ে অবস্থিত। কলেজের মূল ভবনটি তিন তলা। যার অভ্যন্তরে রয়েছে লাইব্রেরি, মসজিদ, সুবিশাল মিলনায়তন, শিক্ষকদের সমাবেশ কক্ষ, বিএনসিসি কক্ষ, অধ্যক্ষের অফিস, উপাধ্যক্ষের অফিস, একাউন্ট অফিস, বিভিন্ন বিষয়ের জন্য আলাদা গবেষণাগার এবং পর্যাপ্ত পরিমাণ শ্রেণী কক্ষ। কলেজের সামনে এবং পিছনে আছে বিশাল দুটি খেলার মাঠ। কলেজে ক্যাম্পাসের মধ্যেই আছে শিক্ষকদের আবাসিক বাসস্থান।
এই স্কুলে সাধারণত জানুয়ারিতে প্রথম শ্রেনীতে বাংলা মাধ্যমে ছাত্র ছাত্রী ভর্তি করা হয়ে থাকে এবং ষষ্ঠ শ্রেনিতে ইংরেজি মাধ্যমে ছাত্র ছাত্রী ভর্তি করা হয়ে থাকে। একটি প্রতিযোগিতামূলক পরীক্ষায় উত্তির্ন হওয়ার মাধ্যমে ভর্তির যোগ্যতা অর্জন করে। উচ্চমাধ্যমিক শ্রেনীতে এসএসসি পরীক্ষার ফলাফল ঘোষণা করার পর ছাত্র ছাত্রী ভর্তি করা হয়ে থাকে।
বাংলাদেশের প্রধানমন্ত্রীর উপহার হিসাবে দেওয়া একটি বাস এবং কলেজের নিজস্ব অর্থায়নে ক্রয়কৃত একটি বাস বর্তমানে ছাত্রদের আনা নেওয়ার কাজে ব্যবহৃত হয়।বর্তমানে আরো ৮টি বাস রয়েছে।
কলেজের মূল ভবনের দোতালায় লাইব্রেরি অবস্থিত। ছাত্ররা লাইব্রেরি থেকে বই বাসায় নিয়ে যেতে পারে। লাইব্রেরি কক্ষে বসে ছাত্ররা পড়াশোনা করতে পারে। একজন লাইব্রেরিয়ান ও একজন সহকারী লাইব্রেরিয়ান ছাত্রদের প্রয়োজনীয় বই খুঁজে দিতে সাহায্য করে থাকেন।